text:
Kwehle umthwalo ngamabhasiComment on this story
MHLENGI SHANGASE
KUZOPHELA ukuqasha amabhasi namatekisi uma kuyofundwa eNyuvesi yaKwaZulu-Natal, edume ngokuthi isoNgoye njengoba sebethole amabhasi athi bona.
La mabhasi amabili anikelwa nguShansela walesi sikhungo, uMnuz Sbusiso Ndebele onguNgqongqoshe wezokuThutha kuleli.
Azosiza kakhulu uma abafundi bephuma beyofunda ngaphandle kwenyuvesi njengoba bekudingeka lesi sikhungo siqashe amatekisi namabhasi ngoba kunebhasi eyodwa.
Umphathi walesi sikhungo, uSolwazi Fikile Mazibuko, obephuphuma yinjabulo izolo emukela la mabhasi eThekwini, utshele Isolezwe ukuthi kwehle umthwalo emahlombe abo ngokuthola la mabhasi.
Uthe la mabhasi azotshalwa ophikweni lwaseRichards Bay nolwaKwaDlangezwa kanti azosiza kakhulu njengoba bephucula ingqalasizinda yesikhungo.
“Lo mnikelo uza ngesikhathi lapho sifuna ukuguqula inyuvesi siyenze ibe sezingeni lomhlaba. Sinezinhlelo ezifana nezokufundisa, ezosonhlalakahle, ezobuhlengikazi, ezokuvakasha neminye ke imikhakha edinga ukuthi kuphunywe kuhanjwe kuyofundwa ngakho la mabhasi azosiza kakhulu,” usho kanje.
Uthe sekuzoba lula manje ngoba azoshayelwa abashayeli abaqashwe yisikhungo futhi noma abafundi bebuya ebusuku bazobekwa ezindaweni eziphephile.
La mabhasi eza nohlelo lokuwagcina esesimeni lweminyaka emibili, i-tracker ezokwenza ukuthi atholakale kalula uma ebiwa kanti agqize ngemibala yalesi sikhungo.
USolwazi Mazibuko uthe ziseziningi izidingo zabafundi kodwa ikhona inhlansi yethemba uma sekukhona usizo olufuze lolu.
“Zihlale zikhona izidingo kodwa sinxusa abafundi ukuthi uma benezikhalo beze kithina sihlale phansi sixoxe ngazo. Izinkinga zixazululwa ngezingxoxo ngakho uma kukhona abakhala ngakho abeze kithina iminyango ivuliwe,” usho kanje.
Omunye wabazoshayela la mabhasi, uMnuz Mabhoni Zuma uthe bekudingeka baqashe inqwaba yamabhasi uma abafundi bephuma beyofunda.
Uthe manje sekuzoba lula ngoba azoba mathathu amabhasi esikhungweni futhi ngeke besafuna amabhasi kwezinye izinkampani.
“Imikhakha edinga ukuthi abafundi baphume bayofunda ngaphandle miningi ngakho bekudingeka kuqashwe amabhasi.
“Cishe besiqasha amabhasi ayisishiyagalombili ukuze kuphunywe kuyofundwa. Manje sekuzoba lula,” usho kanje.
Obebhekele ukunikelwa kwala mabhasi, uMnuz Farhaad Mahomed, oyisikhulu sakwa-Autopax, uthe ayabekezela futhi asesimeni esihle kakhulu ukuthi angathwala abafundi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


c: text/html

text:
Ululama kahle uChavez
2012-12-12 12:01
Caracas - UMengameli waseVenezuela uHugo Chavez, ongaphilile kahle, uyelulama ngemuva kokuhlinzwa okube yimpumelelo okwenziwe eCuba njengoba enesifo somdlavuza, kusho isekela lakhe nokhethelwe ukuba angene esikhundleni sakhe, ngoLwesibili.
UNicolas Maduro, owanikezelwa amandla okuphatha enikwa nguChavez ngaphambi kokuba ayohlinzwa okwesine eHavana, uthe uChavez maduzane uzoqala ukululama ngemuva kokuhlinzwa nokuzothatha izinsuku eziningi.
"Ukuhlinzwa kwakhe kuhambe kahle kanti futhi kube yimpumelelo,” uMaduro usho kanje enkulumeni yakhe ayethule eCaracas.
Ukuchaze lokhu kuhlizwa okuthathe amahora ayisithupha njengokuhambe kahle kodwa akachazanga okuningi.
UChavez, 58, uye eHavana ngoMsombuluko ukuyohlinzwa ngemuva kokuveza ngempelasonto ukuthi umdlavuza usubuyile ngemuva kwezinyanga ezimbili anqoba ukhetho.
Umengameli wathola okokuqala ukuthi unesifo somdlavuza ngoJuni 2011.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP

robotstxt: allowed

filter: keep


text:
URihanna ukhiphe iculo noChris Brown
2012-11-07 07:34
Los Angeles - Umzwilili waphesheya uRihanna usedalule iculo alenze ngokuhlanganyela nalowo ayethandana naye uChris Brown elisihloko sithi Nobodies Business, ngemuva kweminyaka emithathu amubophela ukumshaya.
Leli culo liyingxenye ye-albhamu esazophuma kaRihanna ethi Unapologetic, neza ngemuva kokuhlawumbisela okuningi ukuthi laba bobabili babuyelene njengoba sebebonakale ezindaweni eziningi bendawonye.
Yize uRihanna, 24, engathi vu ngobudlelwano babo noBrown, 23, lo mculi weTurn Up The Music wabonakala ephathini yeHalloween kaRihanna.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Reuters


text:
Siyafa ukuthukwa nguPalmer - Abadlali
2012-12-18 12:01
Johannesburg - Angase abone afika ngayo u-Ian Palmer kuBlack Leopards kulandela izinsolo zokuthi ulokhu eqhubekile nokuphatha ngesandla sensimbi abadlali kusukela athatha amatomu.
UPalmer, nowajoyina iLidoda Duvha ngasekupheleni kuka-Okthoba, usolwa nangokuchapha abadlali ngenhlamba uma bezilolonga.
"Uyasithuka ngaso sonke isikhathi. Kwesinye isikhathi wakhahlela i-cooler
bag ekhuluma nathi kukhona uSihlalo uDavid
Thidiela neTechnical Director uSunday Chidzambga," kusho umdlali weLeopards, ocele ukungazisho igama, etshela iKickOff.com.
"Kunabadlali afuna ukubaxosha ngakho solokhu afika asikhululekile ngoba asazi ukuthi kwenzekani," eqhuba.
Kusukela uPalmer afika, iqembu lisawine imidlalo emibili kuphela kweyisikhombisa.OyiBrand Manager uChief Thidiela uthe bazophenya ngalezi zinsolo.
UPalmer akatholakalanga ukuba aziphendulele.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Ukuhlasela kubulale 60 eSyria
2012-12-24 10:08
Beirut – Ibhanoyi likahulumeni elidubule ngeSonto ibhikawozi edolobheni eliphethwe amavukelambuso libulale abantu abangaphezulu kuka-60, kusho izishoshovu.
Ukudubula okwenzeke edolobheni iHalfaya kushiye abantu abaningi beshonile kwathi abanye balimala.
Lokhu kuhlasela kubonakala njengesenzo sikahulumeni sokuziphendulela kumavukelambuso afuna ukukhipha amasosha aseSyria emadolobheni nasezigodini zaseHama.
IHalfaya kwaba yidolobha lokuqala ukuthathwa ngamavukelambuso, yingakho izishoshovu zibona ukuhlasela kwangeSonto njengesenzo sokuziphindiselela.
- Landela
IzindabaNews24 kuTwitter
- Reuters


text:
Izimvula ezinkulu zibulale 34 ePakistan
2013-02-06 14:03
Islamabad - Izimvula ezinamandla zibulale abantu abangu-34 ePakistan, ikakhulukazi enyakatho ntshonalanga yomngcele ne-Afghanistan, kusho izikhulu ngoLwesithathu.
Isifunda esikhahlamezeke kakhulu iKhyber Pakhtunkhwa esisenyakatho ntshonalanga, nokuyilapho khona lezi zimvula ezinamandla zangeSonto kuya kuLwesibili, zidlule nemiphefumulo yabangu-25 kwasala kulimele abangu-57, kusho ababhekele izinhlekelele esifundazweni.
Kuphinde kwabikwa ukuthi amasosha amathathu adukile ngemuva kokuhlaselwa kwesithwathwa.
Bangu-8 abantu abashonile maphakathi nesifundazwe sasePunjab, kusho uShahzad Abbasi, okhulumela abezinhlekelele ePunjab.
Kushone oyedwa kwathi omunye walima ngesikhathi beshaywa umbani khona ePakistani, eKashmir, kusho isikhulu soMbuso, uShahid Hasan Malik.
Izwe lasePakistan lihlaselwe yizikhukhula ezikhathazayo kule minyaka emithathu eyedlule, kuhlanganisa nalezo ezihlasele ngo-2010 ezingakaze zabonakala emlandweni, zashiya kushone cishe abantu abangu-1 800 kwathi abangu-21 million zabashaya kabuhlungu ngezindlela ezahlukene.
- Landela
IzindabaNews24 kuTwitter
- Sapa - AFP


text:
Owesifazane wabulawa yiCoca-Cola
2013-02-12 10:01
Wellington - Ukuphuza u-10 litha njalo ngosuku weCoca-Cola kwaba nomthelela omkhulu ekushoneni kowesifazane, kwase kucelwa ukuthi abakhiqisi balesi siphuzo bafake isexwayiso sezempilo eziphuzweni ezine-caffeine.
UNatasha Harris, 30, owayenezingane eziyisihiyagalombili wase-Invercargill, eNew Zealand, wayephuza lesi siphuzo iminyaka ngaphambi kokuthi ashone ngoFebhuwari 2010, kusho isikhulu sikahulumeni uDavid Crerar.
UHarris ubehlushwa yimpilo nokungenzeka kuyamaniswe nokunkunka kakhulu iCoke, nokungase kube nomthelela ekushoneni kwakhe ebulawa yisifo senhliziyo.
"Ngokuthola kwethu, ngicabanga ukuthi uNatasha wabulawa ukuphuza kakhulu iCoke. Ukube ubengayiphuzi ngalolu hlobo angikholwa ukuthi uwayengashona ngalesiya sikhathi nangaleya ndlela."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP


text:
Kuphume nesinedolo kubekwa uPadayachie
2012-05-09 14:44
Durban - Kubuthelene amakhulu abantu eSahara Kingsmead Stadium, eThekwini, ukuyohlonipha uNgqongqoshe wezemiSebenzi kaHulumeni ongasekho uRoy Padayachie.
Isidumbu sikaPadayachie besithwele ngamalungu eSA
National Defence Force, kanti ibhokisi lakhe belimbozwe ngefulegi lakuleli.
UMengameli Jacob Zuma ufike inkonzo yomngcwabo ingakaqali, njengoba kunguye ozokwethula inkulumo ngoPadayachie.
UMholi weNkatha Freedom Party uMangosuthu Buthelezi ubephakathi kwabazili.
UPadayachie ushonele e-Ethiopia ngoLwesihlanu.
- Landela
IzindabaNews24 kuTwitter
- SAPA


text:
Bakhala ezimathonsi ngezindlu zaboComment on this story
NONHLANHLA MKHABELA
BAKHALA ngokulahlekelwa amakotishi abo angu-14 abaziphilisa ngawo abangase badilizelwe umuzi wabo noma yinini ngenxa yohlelo oluqhubekayo lwezindlu zemixhaso eMaoti, eNanda.
UMnuz Bhekani Mntungwa (58) oziphilisa ngokuqashisa izindlu kule ndawo ukhala ezimathonsi njengoba kunohlelo lokudiliza izindlu endaweni ahlala kuyona nomndeni wakhe ngenxa yokuqhubeka kohlelo lokwakha izindlu zomxhaso.
UMntungwa othi wathenga le ndawo kowaseNdiya kanye nomakhelwane bakhe, sebethole izincwadi ezivela emkhandlwini waseThekwini zibatshela ukuthi kumele basuke endaweni abakhe kuyona ngoba sekuzodilizwa.
“Kwathiwa masiphume siye emagogogweni kodwa saxoxisana nekhansela sacela ukuthi asibhalise izindlu zethu zokuqashisa njengebhizinisi ukuze uMkhandlu ubambe imali ethize uma kumele kube khona imali ebanjwayo kwaba sengathi siyezwana njengoba sesitshelwa ukuthi lo mhlaba esikuwona ngowoMkhandlu,” kubeka uMntungwa.
Ukhale ngokuthi akekho emndenini wakhe osebenzayo, baziphilisa ngazo izindlu zokuqashisa njengoba nazo sezizodilizwa nje ekubeni alukho uhlelo olubekiwe lokuthi bakhokhelwe izindlu zabo uma sezidiliziwe.
“Sikhuluma nje, nginengane okumele ngabe iya ukuyofunda eNyuvesi ngonyaka ozayo ebengizoyifundisa ngayo le mali yalezi zindlu,” kuchaza uMnuz Mtungwa.
UNkk Thulisile Qum (31) onezindlu zokuqashisa eziyisithupha naye ukhala ngokuthi uma izindlu zakhe zidilizwa akazi ukuthi uzozondla ngani izingane zakubo ezinhlanu ngoba zisele naye kanti akanayo enye indlela aziphilisa ngayo.
Ikhansela lakule ndawo uNkk Zandile Gumede, lithe abantu baziswa kudala ngentuthuko eqhubekayo banxuswa nokuba bangaqhubeki nokwakha ngoba kuzomele zidilizwe lezo zakhiwo kodwa kwaba khona abaqhubeka ngenkani.
“Saba nemihlangano echaza kabanzi nomphakathi siwazisa ngalolu hlelo kodwa abanye baqhubeka bakha ngenkani ngoba benemibuzo ngokuthi iyofika nini le ntuthuko okukhulunywa ngayo. Yingakho lungekho nohlelo lokubakhokhela ngoba baziswa. Abanye asebesusiwe kabazange babe nankinga,” kuchaza uNkk Gumede.
Okhulumela uMasipala waseThekwini uMnuz Thabo Mofokeng, uthe uMkhandlu usazolubhekisisa lolu daba ngaphambi kokuba uphawule ngalo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Inqwaba yezidumbu ezingaziwa eKZN
2012-09-03 16:39
Durban - Zilinganisela ku-400 izidumbu ezingahlonziwe ezigcinwe emakhazeni kahulumeni esifundazweni saKwaZulu-Natal, kusho umbiko wephephandaba iDaily News, ngoMsombuluko.
Imibiko yephephandaba ithi izidumbu zigcinwe emakhazeni kahulumeni angu-41, azaziwa ukuthi ngezobani, kuphinde kube khona nabanye abangu-125 abaziwayo abashonele esibhedlela iFort Napier eMgungundlovu.
Oseqenjini leNkatha Freedom Party u-Usha Roopnarain uveze ukuthi kunezidumbu esezihlale eFort Napier kusukela ngenyanga kaDisemba.
Ikomidi leqembu lihambele amakhaza ngesonto eledlule, kuthiwa ngenxa yokugcwala izidumbu sezilaliswe esinye phezu kwesinye.
Umthetho uthi izidumbu ezingahlonziwe kumele zingcwatshwe nguhulumeni esikhathini esiyizinsuku ezingu-30.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Uhoxisiwe uBenni kowe-Afcon
2012-12-28 08:23
Johannesburg - Umgadli we-Orlando Pirates uBenni McCarthy nalowo odlalela iKaizer Chiefs u-Eric Mathoho bahoxisiwe esikwatini seBafana Bafana esizodlala kowe-African Nations Cup ngenxa yokulimala.
Ngokombiko we-soccerladuma.com, la badlali bobabili ngeke babe yingxenye yesikwati esizilolonga e-Orlando Stadium ngoDisemba 27 kuya ku-29.
Isikwati sikaGordon Igesund sinabadlali abangu-31 okwamanje kanti ngoDisemba 30 bazobe sebaziwa abangu-23 abazodlala kule midlalo ezoba kuleli ngoJanuwari.
UMcCarthy kuthiwa uhlushwa ngumsipha kanti uMathotho yena wathola ukulimala edolweni.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Isibhedlela samtshela ukuthi une-HIV engenayo
2012-08-23 10:06
Tafelkop - Ngosuku lwezithandani wayejabule ngokweqile ngesikhathi ezibula ngomfanyana omuhle, ngakusasa waphuma esibhedlela iGroblersdal, waphuthuma ekhaya eTafelkop, eLimpopo, eyobabonisa umntwana, kusho iphephandaba iDaily Sun.
Injabulo yaba ngeyomzuzwana kuJabulile Sithole, 18, njengoba kwathi esebuyisela ingane esibhedlela iyohlolwa, wabuzwa ngamanesi ukuthi uyazazi yini ukuthi unegciwane lesandulela ngculaza.
"Ngaqale ngacabanga ukuthi bayadlala kodwa ngethuka ngoma sebengikhombisa amafayela esibhedlela. Ngangifuna nokufa."
- Daily Sun


text:
Kushone 9 engozini yebhasi eNepal
2012-07-16 10:02
Nepal - Amaphoyisa athi kuphenduke ibhasi emgwaqeni omkhulu layogingqikela emfuleni, kwafa abantu cishe abayisishiyagalolunye kwalimala abangu-18 ezweni elinezintaba.
Ibhasi liginqike amamitha angu-100 lisuka emgwaqeni omkhulu ngaphambi kokuba likhalakathele emfuleni iTrishuli ngoMsobuluko okuyindawo engamakhilomitha angu-80 ukusuka enhlokodolobha iKatmandu.
Bayisithupha abashonele endaweni yenhlekelele kanti abathathu bashonele endleleni eya esibhedlela.
Abosizo lokuqala baqhubekile nokuthungatha abanye abagibeli emfuleni.
Akukacaci ukuthi bangaki abantu abebesebhasini.
Amaphoyisa aphenya imbangela yengozi.
Cishe bangu-39 abantu abashonile ngeSonto kwenye ingozi yebhasi eNepal.
- Landela
IzindabaNews24 kuTwitter
- Sapa - AFP


text:
WASHINGTON— Inhlanganiso ezilwela amalungelo oluntu zithi uhulumende kumele athathe amanyathelo aqinileyo okwenqabela ukuhlukuluzwa kwabesifazana, ikakhulu ngaphambilini kokhetho olukhangelelwe ukwenziwa ngomnyaka ozayo.
Inkuthazo le iza ngesikhathi amazwe omhlaba seqalisile ukunanza umkhankaso wokuqeda ukuhlukunyezwa kwabomama ngobaba i-16 Days of Activism Against Gender Based Violence.
Umkhankaso lo uqale ngeSonto phansi kwendikimba ethi, “From Peace in the Home to Peace in the World: Lets Challenge all Forms of Gender Based Violence and end Violence Against Women.”
Uzaphela ngelanga leHuman Rights Day mhlaka 10 ngenyanga ezayo lumkhankaso.
Embikweni ewethule ngoMvulo, inhlanganiso yeYouth Forum ithe ilokudana okukhulu ngoba ukuhlukuluzwa kwabesifazana kukhanya kudlondlobala elizweni.
Inhlanganiso le ithi abesifazana bavame njalo ukuthwaliswa amagabha avuzayo ngesikhathi sokhetho, lapho abanye babo abadlwengulwa khona ngabesilisa bamabandla ezombusazwe.
Ngalokho, inhlanganiso le ithi uhulumende kumele athathe amanyathelo okwenqabela udlakela lolu njengoba ilizwe libhekane lokhetho.
Inhlanganiso yeElection Resource Centre layo yethule imbiko efanayo, yakhuthaza amapholisa ukuthi asebenze gadalala ukuvikela abesifazana kanye lomuntu wonke nje ngesikhathi sokhetho.
Uhulumende yena uqhube umkhosi ngempelaviki eHarare lapho umphathintambo obona ngendaba zabesifazana uNkosikazi Olivia Muchena akhuthaze khona abantu ukuthi bahlalisane kuhle ezindlini.
Lanxa eleZimbabwe lilomthetho weDomestic Violence Act, ukuhlukuluzwa kwabomama ngomkabo kubikwa kusiya phambili.
UMuchena wethule uhlelo athe luzancedisana lalumthetho emizameni yokuqeda ukuhlukuluzwa kwabomama lokhu, iNational Gender Based Violence Strategy.
Isiphathamandla senhlanganiso ebona ngokulondolozwa kwelungelo loluntu eyeWoza, uNkosazana Magodonga Mahlangu uthi bahlukuluzeke kakhulu omama eZimbabwe.


text:
Kuhlengwe abanye abavukuzi eWelkom
2012-05-24 10:02
Bloemfontein - Amaphoyisa nethimba lezokutakula sebehlenge abavukuzi abangekho emthethweni abayisishiyagalombili emayini engaseWelkom, kusho okhulumela amaphoyisa ngoLwesine.
UCaptain Steven Thakeng uthe lokhu sekubeka inani labatakuliwe ku-18 kule mayini engasasetshenziswa yakwaHarmony Gold.
Kusolakala ukuthi abanye abavukuzi abane basavaleleke emathunjini omhlaba.
UThakeng uthe abatakuli basebenze ubusuku bonke bezama ukuhlenga la bavukuzi.
Bahlolelwe izifo base beboshelwa ukuba sendaweni engafanele.
Abavukuzi ababili yibona abahlaba umkhosi kulandela lo mshophi.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Uboshiwe ‘ogwaze’ intombi yomyeniComment on this story
NOKUBONGWA PHENYANE
UBOSHWE eqeda ukuphuma ngomnyango wasesontweni umkamfundisi ogwaze walimaza intombazane abeyisola ngokuthandana nomyeni wakhe webandla iFull Gospel Church eseMbali, e-Unit 2, eMgungundlovu.
Uboshwe izolo emva kokuthi intombazane ihambile yayovula icala ngoLwesihlanu icindezelwa wumndeni wayo.
Isolezwe NgoMgqibelo libike ngodaba lukamkamfundisi okuthiwa ngemuva kokuthi umyeni wakhe engalalanga ekhaya uhambe waya kulo wesifazane abasonta naye wafika wamgwaza amanxeba amabili ekhanda.
Okhulumela amaphoyisa, uLieutenant Colonel Vincent Mdunge, uthe basazolubheka lolu daba usacela intatheli iphinde ibuyele kuye kodwa ukuhamba kwesikhathi ucingo lwakhe beselukhala lungabanjwa.
Umthombo osondelene nomkamfundisi uthe uboshwe ngesikhathi kuphela inkonzo ngoba icala bese livuliwe. amaphoyisa amlinde ngaphandle kwesango.
“Ngikhuluma nawe nje usesiteshini samaphoyisa. Bebekhona bobabili nomfundisi kusanda kuphuma isonto kodwa abakubo kwantombazane bebengekho. Bathe sebeyayeka ukusonta ebandleni emva kwalesi sigameko,” kusho yena.
Uthe bakufanisa nehlazo okwenziwe ngumkamfundisi okuthiwa akaqali ukulwa. ezinyangeni ezintathu ezidlule kuthiwa walwa nenye ingane esikoleni sakhe bebanga isoka, hhayi umfundisi.
Kuthiwa umkamfundisi ube nesiqiniseko sokuthi bayathandana ngokuthi ngeledlule abone imiqhafazo evela kowesifazane wasenkonzweni kwiselula yomyeni wakhe efakazela ukuthi bebelele ehhotela iRegal Inn elibude buduze nomuzi wabo.
Umthombo uthe ngesonto eledlule umkamfundisi ufike enkonzweni wakhipha lo wesifazane isonto lisanda kuqala umfundisi eqeda kuthandaza.
“Ulicele kahle leli volontiya ukuthi limphelezele khona into afuna ukuyoyilanda ekhaya. Sebefikile ekhaya uqale ngokuthi akhiye isango nomnyango maqede wangena ekamelweni lokulala, wakhumula isiketi wagqoka ama-leggings,” kusho lo mthombo.
Uqhube wathi lo wesifazane ungene endlini kuqoqwe kwabekwa ndawonye ummese, iphini lokubonda uphuthu, insimbi ende nesikele.
Kuthiwa umama umfundisi uqale wanquma ama-dreadlocks alo wesifazane ngoba ethi enziwe ngemali yakhe nokuthe eqeda wahosha iphini wamshaya emphoqa ukuba avume ukuthi uthandana nomyeni wakhe futhi ubelele naye ehhotela iRegal Inn.
“Lize laphuka iphini lilokhu liphika ivolontiya. Usuke lapho wadonsa insimbi, wagalela ngayo kuye kodwa walokhu eqhubekile nokuphika. Ube esedonsa ummese wamgwaza ngawo ekhanda amanxeba amabili. Ugwazekile nasezingalweni abelokhu evika ngazo wagcina ngokuthi awe phansi kodwa waqhubeka wamgwaza nasezinyaweni,” kusho lo mthombo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
I-ANCYL eGauteng ihamba noMotlanthe
2012-11-21 16:33
Johannesburg - I-ANC Youth League esifundazweni iGauteng, iphakamise iSekela likaMengameli uKgalema Motlanthe, njengaloyo abafuna ahole iqembu, nozovotelwa engqungqutheleni ezoba seMangaung, ngenyanga ezayo.
"Bekucacile emhlanganweni wethu wangoLwesibili ukuthi sifuna uMotlanthe athathe isihlalo esiphezulu," kusho uNobhala esifundazweni uLebogang Maile, etshela abezindaba eGoli.
"Sifuna uguquko."
Uphiko luphakamise uMathews Phosa kweseSekela Mengameli, kube uFikile Mbalula kwesikaNobhala, iSekela lakhe kube nguFebe Potgieter-Gqubule, uSihlalo kube nguThandi
Modise bese uMgcinimafa kube nguPaul Mashatile.
UMaile uthe kuyakhathaza ukusho kukaMengameli weCongress of SA Trade
Unions uSdumo Dlamini, owathi uMotlanthe akumele azame ukuncintisana noZuma.
UDlamini wakhombisa ukuba noqhekeko nokuzama ukwesabisa uMotlanthe, kusho uMaile.
"Iqembu angeke nakancane livumele izinhlangano eziwumbimbi nalo ukuthi zishaye imithetho zisho ukuthi ngobani ekumele baqokwe ngobani ekumele bashiywe ngaphandle."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Unesi kwelokudlwengulwa kwesiguli
2012-10-01 14:04
Johannesburg - Uvalelwe unesi wesilisa osolwa ngokudlwengula owesifazane okhulelwe esibhedlela iTaylor
Bequest, eMount Fletcher ngesonto eledlule, kusho uMnyango wezeMpilo esifundazweni.
Lesi siguli esineminyaka engu-25 ubudala sangeniswa esibhedlela ngesonto eledlule ngesikhathi sihlangabezana nezinkinga ekukhulelweni kwaso.
"Kunezinsolo ezithi lona wesifazane waba nokugula thizeni, wase esizwa yilo nesi ngoLwesihlanu, nangoMgqibelo kwaphinda kwamhlasela futhi ukugula," kusho okhulumela uMnyango uSizwe Kupelo.
"Ekubuyeleni kwakhe esibhedlela ngoMgqibelo, inesi lathi akaye ethoyilethe, kukholakala ukuthi labe selimdlwengula."
UKupelo uthe unesi oneminyaka engu-45 ubudala, bekulindeleke avele ngaphambi kweNkantolo yeMantshi yaseMatatiele ngoMsombuluko.
UMnyango kuthiwa uhlongoza ukumisa emsebenzini lo msolwa.
"Angeke avumeleke ukuthi axhumane nommangali kuze kuba kuphothulwa uphenyo," kusho uKupelo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Akuphephiswe uhulumeni waseMelika eZim - UMbuso
2013-01-18 10:02
Washington - IMelika isicele iZimbabwe ukuthi iqinisekise ukuphepha kwezikhulu zikahulumeni wezwe oseZimbabwe, lokhu kulandela isehlakalo sokuvinjwa kwenxusa ukuthi likhulume komunye wemihlangano edolobheni iMutare.
Inxusa uBruce Wharton, uvinjwe ngoLwesithathu, ngesikhathi evakashele esifundazweni iManicaland, eyokuba ngomunye wezingqapheli emsebenzisni we-USAID, ezophinda ahlangane nosomabhizinisi bese ethula inkulumo.
UWharton uvinjwe ngabalandeli beqembu iZanu-PF eholwa nguMengameli wezwe uRobert
Mugabe, uchithe imizuzu ephakathi kwengu-15 no-20, elalele izinkulumo zabo.
Konke lokhu kuholele ekutheni agcine engakwazanga ukwethula inkulumo yakhe.
"IMelika iyasiqonda isidingo sokuthi kube nokusebenzisana kuze kuzoyiwa phambili. Sikholwa wukuthi lokhu kumele kwenziwe ngokuhloniphana nokubonisana," kusho uhulumeni waseMelika.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Oshayasibhamu badubule babulala amasosha
2013-02-21 12:01
Timika - Oshayasibhamu abangaziwa kuthiwa bavulele ngenhlamvu kwashona amasosha ayisishiyagalombili kwalimala amanye amabili e-Indonesia esifundeni iPapua, kusho isikhulu embuthweni.
"Ayisishiyagalombili amasosha adutshulwe abulawa ezehlakalweni ezimbili ezahlukene," kusho isikhulu embuthweni uJansen Simanjuntak, ngesikhathi etshela abezindaba ze-AFP.
Isehlakalo sokuqala senzeke esifundeni iPuncak
Jaya, ngo-09:30, oshayasibhamu bavulele ngenhlamvu emasosheni, kwashona elilodwa.
Esesibili isehlakalo senzeke ngemuva kwehora kwenzeke esokuqala, lesi senzeke eSinak okuyindawo eqhele ngamakhilomitha angu-60 kusuka ePuncak.
Amadoda abehlomile adubule amasosha ayisishiyagalolunye abesendleleni ebheke esikhumulweni sezindiza, kushone amasosha ayisikhombisa.
USimanjuntak uthi bekungakaboshwa muntu ngazo zombili lezi zehlakalo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- Sapa - AFP


text:
Kusize amaphoyisa etitinywa ngozakwaboComment on this story
MLUNGISI GUMEDE
KULAMULE ukufika kwamaphoyisa ngesikhathi amalungu esitokofela kwa-Q eMlazi etitinya uzakwabo ngenduku, abanye ababili bacela empunzini ngoba bebasola ngokweba u-R70 000 wesitokofela.
Oshayiwe kuthiwa nguyena ogadle kuqala kozakwabo ngemuva kokuhluthukelwa yinhliziyo kade ephoswa imibuzo mayelana nokuthi ishonephi imali.
Lolu daba lubikiwe emaphoyiseni agcine ebathathile abasolwa namanye amalungu abayisa esiteshini kwayovulwa icala.
Kuthiwa amalungu esitokofela ahlangane lapho abezohlukanisela khona imali ngoMsombuluko abe esebingelelwa ngezindaba ezibuhlungu zokuthi akukho ukudla nenyama abebekulindile ngenxa yokuthi imali intshontshiwe.
Amanye amalungu kuthiwa abeseqashe ngisho izimoto ebezizobathwalela ukudla kanti ababuzanga elangeni.
Ilungu lesitokofela elingathandanga ukuthi lidalulwe, lithe bethuke kwaphela nasozwaneni ngesikhathi befika bethi bazolanda ukudla kwezingane zabo batshelwa ukuthi akukho ngoba kuntshontshwe imali.
“Asisazi ukuthi izingane zethu zizodlani ngokhisimusi njengoba ukudla singasakutholanga, nezalukazi ebesidlala nazo ezinye zikhushukelwe ushukela ngemuva kokuzwa lezi zindaba,” kusho leli lungu.
Lithe isizathu esibenza babone ukuthi bayaxhoshwa wukuthi ozakwabo abazange bawabikele amaphoyisa ukuthi babanjwe inkunzi.
“Basitshele ukuthi babanjwe inkunzi eSiphingo ngeSonto abaphangi babathumba babayisa eShowe lapha befike babalaxaza khona ndawana thize. bacele ukugitsheliswa baze bafika lapha eThekwini,” usho kanje.
Uthe ozakwabo babatshele ukuthi abazange bafikelwe wumqondo wokuyobikela amaphoyisa ngoba bebedideke kakhulu emqondweni.
“Ilungu belikhokha u-R250 wokudla ngenyanga liphinde likhokhe u-R150 wenyama,” lisho kanje.
Lithe umuntu umuntu ngamunye ukhokha u-R5 000 ngonyaka sekuhlangene nenzalo yemali ebolekewayo. Angu-14 amalungu abekade ekhokhe imali egcwele.
“Abanye ozakwethu bahlulekile ukukhokha izimali zabo zacwila,” usho kanje.
Leli lungu liqhube lathi ilungu beliphinde liphoqwe ukuthi liboleke u-R500 ozala u-R700 ubuye usungu R1200.
“Laba ebesibathumile ukuthi bayolanda ukudla yibona abebephethe isitokofela. ababili kubo abandawonye,” lisho kanje.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Baseka eyokufakwa kwamakhondomu ezikoleniComment on this story
MHLENGI SHANGASE
UMNYANGO wezeMfundo KwaZulu-Natal uthe awunankinga nokuthi amakhondomu asatshalaliswe ezikoleni zamabanga aphezulu lapho kukhona abafundi asebekhulile kodwa hhayi emabangeni aphansi.
Lo Mnyango usho lokhu nje inhlangano yabafundi iCosas ishaya amakhala ngokufakwa kwamakho-ndomu ezikoleni ithi lokhu kuzokwenza ukuthi abafundi bazibandakanye nocansi ezikoleni.
Umbiko wakamuva i-Annual Surveys for Ordinary Schools for 2009-2010 uveza ukuthi abafundi abangu-18 abenza uGrade 3 bakhulelwa kulesi sifundazwe ngo-2008 nango-2009.
Inyunyana yothisha iNatu ithi isaqhubeka nomkha-nkaso wayo wokusabalalisa amakhondomu ezikoleni ukuze kuliwe nalesi sihlava sokukhulelwa kwabafundi.
Muva nje uphiko lwabesifazane lwe-ANC luphakamise ukuthi akube semthethweni ukuhweba ngocansi.
Inhloko yoMnyango, uDkt Nkosinathi Sishi, ithe ivangeli abalishumayelayo kubafundi ezikoleni ngelokuzithiba.
USishi uthe ukufundisa ngocansi kubalulekile ezikoleni wathi zikhona nezindawo zomphakathi lapho etholakala khona amakhondomu.
“Abafundi sithi mabangazibandakanyi nocansi kodwa abalinde kuze kufike isikhathi sabo sebebadala. Asihambisani nokusatshalaliswa kwamakhondomu emabangeni aphansi kodwa ema-high school lapho kukhona abafundi abadala angasatshalaliswa. Kodwa kuhle siqale ngokubafundisa ukuthi abazithibe kuqala,” kusho uSishi.
USihlalo weCosas esifundazweni, uSizophila Mkhize, uthe bayakuchitha ukusatshalaliswa kwawo ngoba esikhundleni sawo ngabe kulethwa ama-sanitary pads nezinye izinto ezizosiza abafundi.
“Uma uletha amakhondomu ezikoleni ugqugquzela abafundi ukuthi benze ucansi noma yikanjani. Umuntu ofuna amakho-ndomu uyazi ukuthi kumele aye emitholampilo iningi layo eseduzane nezikole,” usho kanje.
USihlalo wenhlangano elawula izigungu zezikole esifundazweni, uMnuz Reginald Chiliza uthe bayahambisana nokusatshalaliswa kwama-khondomu ezikoleni.
“Abantwana bayazibandakanya nocansi ngakho awasatshalaliswe ngoba liphezulu nezinga lokukhulelwa kwabafundi.”
UMnuz Allen Thompson oyiPhini likaMengameli weNatu uthe bayaku-gqugquzela ukuthi abafundi bazithibe wathi kodwa ngenxa yokuthi vele iningi labo lizibandakanya nocansi bayawasabalalisa amakhondomu.
Uthe lokhu bakwenza ezikoleni zamabanga aphezulu wathi lo mkhankaso ungasiza wehlise izinga lokukhulelwa kwabafundi besafunda.
Ukhale nangokuthi kuyadumaza ukuthi uphiko lwabesifazane lweqembu elibusayo luthi akuvunyelwe abantu bahwebe udede ngocansi.
“Ngokuvumela abantu bahwebe ngocansi abafundi bazosika iphethini kulokho babone ukuthi kuyinto enhle uma bezokwenza ucansi ngoba bangahola. Baningi abantu abasebenzisa imishanguzo yengculazi ngakho akumele kugqu-gquzelwe abantu bahwebe ngocansi,” usho kanje.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Ngiphila iphupho - Terry Pheto
2012-11-19 12:03
Johannesburg - Ubani ongakhohlwa yilesiya singqazu sentokazi esasihlobe ngengubo enhle ebomvu yeMarianne Fassler!
Ngokungafani nezinye izihlabani ezisebenze kanzima zizakhela igama, umlingisikazi uTerry Pheto izinto zibe lula – wagxuma esuka ekubeni ngongaziwa, waba ngusaziwayo ngemuva nje kokulingisa kanye efilimini ethi Tsotsi, neyabuya nendondo ye-Oscar, kubika iDrum.
Ngokuphazima kweso wazizuzela udumo emhlabeni wonke ngokuba yisihlabani kwezamafilimu.
Ngokushesha, ubuso bakhe obuhle bagcwala emakhaveni amaphephabhuku kuleli naphesheya.
Uthi wayengase azakhele udumo olukhulu nakakhulu kodwa wakhetha ukugxila emsebenzini wakhe ukuze azicije ekulingiseni.
“Yebo, bekungethusa kona indlela izinto ezivele zasheshe zahlangana ngayo. Yize inhloso yami kwakungelona udumo, kodwa ukuba ngumlingisikazi ovelele," esho emamatheka.
UPheto usebonakala emdlalweni waphesheya kwezilwandle iThe Bold and the Beautiful.
- Thola lolu daba luphelele kuDrum
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Drum


text:
Uvelile osolwa kwelokubulala
2012-11-12 16:33
Empangeni - Ivele ngaphambi kweNkantolo yeMantshi yaseMpangeni indoda ekusolakala ukuthi iyathinteika esehlakalweni sokubulawa kowesilisa oneminyaka engu-50 ubudala, kusho amaphoyisa esifundazweni iKwaZulu-Natal.
Okhulumela amaphoyisa uCaptain Thulani Zwane uthe icala lihlehliselwe umhlaka-19 Novemba, wathi umsolwa uzogqunywa esitokisini.
"Kukholakala ukuthi mhlaka-6 Novemba, uSigwamba Biyela wayehamba yedwa ngesikhathi ehlaselwa ngabasolwa ababili, oyedwa kubahlaseli wamdubula ekhanda washonela endaweni yesehlakalo," kuchaza uZwane
Umsolwa oyedwa waboshwa ngemuva kwesehlakalo, amaphoyisa asathungatha umsolwa wesibili.
Imbangela yokubulala ayikazeki.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
WASHINGTON DC—
Inhlanganiso ebona ngokulondolozwa komthombo wegazi ithi ukwanda kwenani labantu abalimalela engozini zomgwaqo sokubangele ukuthi igazi eligciniweyo lehle kakhulu.
INational Blood Services (NBS) ithi selokhu kuqale ikhefu lekhisimusi, isilinganiso segazi elifunwa yizibhedlela sikhwelile kakhulu njalo ithi isalelwe ligazi elingasetshenziswa phakathi kwamalanga ayisikhombisa kuophela.
Sokulimale abantu abangamakhulu ayisikhombisa lamatshumi ayithobaminwemibili lathobaminwemibili, 788, engozini zomgwaqo kusukela mhlaka15 kuyonale inyanga.
Asebefile engozini zomgwanqo bona sebefike kukhulu lamatshumi amahlanu, 150.
Abanengi abalimalela engozini lezi basuke balahlekelwe ligazi elinengi kakhulu okwenza kudingeke ukuthi bafakwe igazi emizimbeni nxa bethe bahanjiswa ezibhedlela.
Abanye ngabophayo umuntu acine esifa ngokulahlekelwa ligazi elinengi.
Isiphathamandla seNational Blood Services eMatabeleland uMnu Mfundo Ngwenya uthi inhlanganiso yakhe iphakathi kokudinga igazi ukuze kusizwe abalidingayo ezibhedlela.
UNgwenya ukhuthaze uzulu kungxoxo ayenze leStudio 7 ukuthi kumele aphatheke kuhlelo lokupha igazi.
Ingxoxo LoMnu Mfundo Ngwenya


text:
Ufuna ukushaya amagoli uParker
2012-10-09 14:01
Johannesburg - Umdlali weBafana Bafana uBernard Parker uthi uzohamba ngegiya iqembu lakhe iKaizer Chiefs elihamba ngalo uma esemele izwe emdlalweni walo nePoland neKenya.
UParker nguye ongumshayimagoli ohamba phambili kuPremier Soccer League.
"Bangishiya ngaphandle eqenjini lesizwe ngoba ngangingawashayi amagoli," kusho uParker ngaphambi kokuthi iqembu libhekise amabombo ePoland.
"Ngifuna ukwaziwa njengomshayimagoli, kuyangisebenzela. Ngifisa ukuqhubeka ngegiya engidlala ngalo eqenjini lami, eNingizimu Afrika akujwayelekile ukuthi kube khona umdlali ohlale eshaya amagoli, ngifuna ukukwenza lokho."
UParker uthi ufisa sengathi abanye abadlali bangamethemba ekutheni kube nguye ohola abagadli uma sekuqhubeka le midlalo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Bangu-455 obhejane ababulewe kuleli
2012-10-16 14:07
Bloemfontein - Limi ku-445 inani lobhejane abazingelwa ngokungemthetho babulawa kuleli kulo nyaka uwodwa, kusho uMnyango wezeMvelo ngoLwesibili.
Lesi sibalo sesivele sikhulu kunaleso sangonyaka odlule.
Izilwane lezi iningi lazo zibulawa eKruger National Park, nalapho bengu-272 obhejane abazingelwa ngokungemthetho ngasekuqaleni kuka-2012.
Isifundazwe iKwaZulu-Natal, iLimpopo neNorth
West yizona ezishayeke kakhulu njengoba zilahlekelwe obhejane abangu-150
kulo nyaka.
Okhulumela uMnyango u-Albi Modise uthe bangu-207 abantu ababoshiwe ngokuzingela obhejane ngokungemthetho nokudayisa ngezimpndo zobhejane.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Uya enkantolo owabe eyiphoyisa
2012-11-22 07:40
Johannesburg - Kulindeleke ivele ngaphambi kweNkantolo yesiFunda eMiddelburg, indoda eyabe eyiphoyisa esolwa ecaleni elithinta ukuzingelwa nokushushumbiswa kobhejane.
UJoseph Nyalunga ubhekene namacala ahlanganisa ukuzingelwa kobhejane ngokungethetho, ukutholakala nezimpondo zobhejane kanye nokusebenzisa budedengu imali, kusho iHhovisi loMshushisi womphakathi, ePitoli.
Okhulumela iHhovisi loMshushisi uMedupe Simasiku uthi uNyalunga waboshwa ngesikhathi amaphoyisa eqhuba uphenyo ngoDisemba ngonyaka owedlule.
Wabanjwa nezimpondo zobhejane ezine, ezihlanganisa ezimbili ezinkulu nezimbili ezincane, kukholakala ukuthi izimpondo ngezobhejane ababulawa esiqiwini iKruger National Park.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Akazisoli neze ngesinqumo sakheComment on this story
LUNGI LANGA
AKAZISOLI ngokushiya ubuhlengikazi aziqalele ibhizinisi lakhe lokuthaka amakhambi esintu.
UNkk Moekgo Owusu-Ampomah waseGlenmore eThekwini owayengu-mhlengikazi eWentworth iminyaka eminingi uthe ukusebenza njengo-mhlengikazi yikho okumsiza ebhizinisini lakhe i-Abibiman Health Products and Trading esemahhovisi akaSeda eThekwini aliqale eminyakeni engaphezu kwemithathu edlule.
“Isipiliyoni sobuhlengikazi singisiza uma kufika umuntu osuke ebonakala ukuthi usedinga ukuxhumana nodokotela. Kuke kufike umuntu ezofuna usizo ngimtshele ukuthi usedinga ukubonana nodokotela ukuze athole usizo asuke eludinga,” kusho uNkk Owusu-Ampomah. Uthe akalenzi iphutha lokungadluliseli phambili labo abadinga usizo olungaphezu kwalolo analo.
Ekusebenzeni kwakhe njengomhlengikazi uke wayosebenza phesheya.
“Kukhona isikhathi lapho kuke kwaba nesasasa lokusebenza phesheya kangangokuba abahlengikazi abaningi bakuleli bahambe bayosebenza khona. Angihlalanga isikhathi eside ngoba ngafika ngabona ukuthi akukuhle ngale ndlela ebengicabanga ngayo,” kuchaza uNkk Owusu-Ampomah.
Uthe kwakudingeka ukuthi asebenze amahora angaphezu kwalawo abewasebenza kuleli ukuze enze le mali ayeyidinga ukuze ondle umndeni wakhe. Akabonanga madlelo aluhlaza ayewacabanga.
Emuva kokubuya kwakhe kwaba nzima ukubuyela ebuhlengikazini kodwa wayengakhathazekile ngoba wayeseqala ukwenza amakhambi akhe.
“Ngathi ngisalindele ukungena emhlanganweni lapho sasizokhuluma neziphathimandla zezempilo ngokungena emsebenzini wobuhlengikazi ngafikelwa abantu ababazi ngemikhiqizo yami. Bafike bathenga kwathi kushaya izikhathi zasemini ngase ngithole u- R2 500. Ngabona ukuthi ngeke ngisangena kulo mhlangano. Ngazibuza ukuthi ngizokwazi kanjani ukwenza imikhiqizo yami ngisesibhedlela ngaphandle kokuntshontsha isikhathi sokusebenza,” kusho uNkk Owusu-Ampomah.
Uthe waqoka ukugxila ebhizinisini lakhe wangabe esazixaka ngobuhlengikazi.
Yize engaseyena umhlengikazi kodwa akakuyekile ukunakekela abantu abadinga usizo lwezempilo.
“Kukhona abantu abafika bedinga iziyalo zokunakekela impilo yabo. Ngiyabatshela ukuthi badinga ukudla okunempilo ngoba imikhiqizo yami ngeke isebenze uma bengazi-nakekeli ngendlela efanele,” kuqhuba uNkk Owusu-Ampomah.
Emikhiqizweni ayidayisayo kubalwa i-M-Tonic esidayisa emakhemisi. Uthe akagcinile lapho usefuna ukufaka imikhiqizo yakhe ezitolo ukuze itholwe yinoma ngubani oyidingayo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kuzophela umsebenzi kwaHonda
2013-01-11 14:27
Tokyo - Inkampani yezimoto yaseJapan, iHonda ithi izodiliza abasebenzi efemini yayo ese-United Kingdom, njengoba ingenzi kahle e-Europe ekudayiseni izimoto zayo.
IHonda Motor Europe ithi ukungathengisi kahle kwezimoto zayo e-Europe ngenxa yezinkinga zomnotho ezibhekene nezwekazi, yikhona okuyimbangela yokulahleka kwemisebenzi engu-800 kwengu-3 500.
Lesi sikhungo sikhiqiza izimoto zohlobo lweCivic, iJazz kanye neCR-V.
IHonda selokhu yaqala ukukhiqiza izimoto eBritain kusukela ngo-1992, zibalelwa ku-165 000 izimoto ezenziwa eSwindon ngonyaka odlule, nakuba inomthamo ongakwazi ukukhiqiza ezingu-250 000.
Lesi sinqumo size nakuba kunezindaba ezinhle kulemboni.
ISociety of Motor Manufacturers and Traders kulelisonto ibike ukuthi ukudayiswa kwezimoto ezintsha e-UK kudlulile ku-2 million ngonyaka owedlule, okungukwenza kahle selokhu kwagcina ngo-2008.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kuhlaselwe enkambini eSyria
2013-01-03 15:02
Beirut - Izishoshovu zaseSyria zikanye nabezindaba, zithi isimo sishubile ngasenkambini yamasosha enhla nezwe.
Inhlangano yamalungelo ezinze eBrithani, iSyrian Observatory for Human Rights, ithi izihonga zingenise enkambini eTaftanaz, enhla nesifundazwe i-Idlib.
Isiteshi sezindaba iSANA, sibike sathi amasosha kahulumeni avimbe izidlamlilo ebezizama ukungenisa, kwanuka umsizi.
I-Observatory ithi ukuhlasela kuqale ekuseni ngoLwesine, ngezikhathi izidlamlilo zizama ukudla inkambi yamasosha.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
-Liyini idlozi
Idlozi abakithi abangasekho. Uma sesishonile singena endleleni ebuyela kumdali. Uma lokhu kungenzeki umphefumulo ayaye untante ubuyele emhlabeni bese siwubiza ngedlozi.
- Idlozi lingena kumuntu lishintshe impilo yakhe. (Human behaviour,
personality and character).
Idlozi elingena kumuntu ngamunye limenza aphile impilo ethandwa yilona, nempilo efana ncamashi neyalowo mphefumulo ongene kuyena. Umuntu ongenwa umuntu owayenedlozi noma eyi sangoma liyaye limenze lomuntu naye abe yisangoma noma asebenze umsebenzi wokwelapha nokusiza abantu.
Idlozi liyakwazi ukwenza umuntu enze izinto ezazithandwa yilona kokunye abantu baze bathi “ hayi, kuvuke ubaba mkhulu kulengane yami”.
Idlozi lisebenza kubantu abaphilayo ngokuthi liphazamise izimpilo zabo ngezindlela ezahlukene. Abanye liyabasiza libanike injabulo. Abanye libanika ubunzima.
Kanjalo idlozi liyakwazi ukumphazamisa umuntu emsebenzini wakhe noma limenze adlondlobale.
(Spiritual practices, yoga, meditation, chanting.
What is spiritual healing
Spiritual healing deals with the ancestors/spirits and making sure that they are set free so that the patient can lead a normal life.
Spiritual healing means helping people with their problems using the power of God that allows us healers to connect with their loved ones who have passed on. This way we get to understand the root cause of peoples’ problems and solve them accordingly. People may suffer from different kinds of ailments and emotional destruction but at the end of the day, there is only one root cause of their problems, spirituality. When our ancestors are not happy on the other side, there is no way we can expect harmony in our lives here on earth.)
Imikhuba ehambisana nedlozi kuba izinto ezazenziwa yizangoma ukuze zijabulise abaphansi, njengokugida nokuhlaba izilwane. Lemikhuba isiza ukuhlanaganisa abantu namadlozi abo. Eminingi yalemukhuba yenziwa uma kwelashwa. Izinhlanga zonke zinayo lemikhuba futhi iyabasiza abantu ukuthi bathole amandla avuselela
ithemba empilweni. Idlozi livamile ukuthi livele lona kubantu libatshele lokho elidinga kwenziwe.
(Form of identification towards our worship of the ancestors. Dance and life co-exists in our lives. Telling stories of the ancestors through dance. Spirituality and religion work hand in hand. Dance is a spiritual metaphor. We need to go beyond this world that we live in, to find peace and tranquillity).
- Kumele sihloniphe sidumise umdali ngaphambi kokutusa amadlozi
ethu. (We need to worship God through our own icons)
Indlela elula yokuthandaza uNkulunkulu ukuthi sikhuleke kwabakithi abangasekho esibaziyo, ukuze imithandazo yethu ibe yimpumelelo. Lokhu kusho ukuthi abadala badlulisela imithandazo yethu kumdali ngoba bona sebekwelinye izinga lempilo esingeke thina silazi uma sisaphila. Uma sibathandazela ukuze bakhululeke kusho ukuthi sisebenzela yena umdali uqobo ngoba uye odinga abantu bakhe bakhululeke.
Ukukhohlwa abangasekho kusho ukuhluleka ukulandela imiyalelo yomdali ngoba uye ovumayo ukuthi abadala baxhumane nathi bacele usizo.
- Ikuphi okukwenziwa idlozi kithina. (How does spirituality affect us?)
Idlozi liyasithinta ezimpilweni zethu ngokuthi licele usizo nokwamukeleka. Impilo yomuntu ingaphazamiseka uma enqaba ukusiza abakubo abangasekho. Izinkinga zethu eziningi zenziwa ubudlelwano esinabo nabantu abadala. Indlela umuntu azizwa ngayo ngaphakathi isho indlela idlozi lakhe elimbhekile, eliphatheke ngayo. Umuntu othi ugqilazekile akakhoni ukwenza izinto azithandayo empilweni kusho ukuthi idlozi lakhe nalo ligqilazekile lifuna usizo. Umuntu ophumelelayo kusho ukuthi unedlozi elalivele libusa ngakho ke alikwazi ukumenza ahlupheka ngoba alazi ukuthi kwenziwa kanjani lokho(ukuhlupheka).
- Who is affected and who is not?
Wonke umuntu unedlozi emhlabeni noma ngabe uyakuvuma lokhu noma akavumi. Akusho lutho ukuthi umuntu unom bala onjani noma umncane noma umdala. Sonke sinalo idlozi elinendima eliyidlalayo ezimpilweni zethu. Abantu abanedlozi elinamandla nezinkinga eziningi yibona abagqamayo ngoba bayazazi izinkinga idlozi elibalethela zona. Labo anamadlozi angenazo izinkinga noma angenawo amandla amakhulu bayaphila izimpilo zabo bengenalo ulwazi lwedlozi ngoba alidingi lutho olutheni kubona.
- Yikuphi okulindelwe amadlozi ethu kithina?(What do the ancestors expect of us?)
Uma sesishonile, siyahamba sibheke endleleni eya ezulwini. Ezinkingeni esihlangabezana nazo kulendlela siye sibuyele emhlabeni ukuzocela usizo kulabo abaphilayo.
Lokhu kumele kucace ukuthi labo abangasekho kumele sibakhulule ngayo yonke indlela esingenza ngayo ukuze bangabi yizivimbo ezimpilweni zethu. Kuyaye kuthiwe singakhali kuze kweqe uma kushoniwe ngoba lokhu kuvimba umphefumulo woseshonile ukuba ukhululeke. Lokhu kudalwa ukuthi ongasekho usuke engasekho ezintweni zase mhlabeni njengothando, inkumbulo nobungani. Yena usuke esephila emoyeni kaNkulunkulu manje uma sikhala kakhulu sixakanisa umoya wakhe bese eyadidizela endleleni yakhe.
Imvamisa okudingwa abaphansi kithini akukona lokho esizifisela kona thina ezimpilweni zethu. Kuyaye kuphambane bese uthola ukuthi abantu abakhoni ukudelisa amadlozi abo ngenxa yokuphambana kwezifiso zethu nalezo zedlozi. Okwenza lokhu wukuthi phela manje sisuke sesiphila emihlabeni emibili angafani kanjalo nemithetho yakhona yehlukile.
Idlozi lilindele ukuthi thina silikhulule, silithandazele liqhubekele phambili.
Abaningi bethu bona bafuna impilo enhle emnandi engenazo izinkinga.
Idlozi liyafuna ukusisiza kodwa kumele siqale silisebenzele kuqala ngaphambi kokuba sihole.
Umuntu uncamela ukwenza umuthi ngethemba lokuvala idlozi kunokulandela umthetho wokukhulula nokuhlambulula idlozi ukuze libe lihle.
Indlela yedlozi yinde, ayinawo umlingo ngoba ihambisana nenkambiso yomdali.
Abantu bafuna umuthi ozobenza bagwilike ngosuku olulandelayo kunokulandela imithandazo ecelwa abadala.
Idlozi lisebenza ngokukaNkulunkulu ngakho alikuqhathi nabantu basemhlabeni. Uma uzophumelela lokhu kwenzeka kancane kube nomsuka ongenankohlakalo nabantu bakwamukele.
Abantu bemithi benza imilingo ekuxabanisa nomphakathi, uzwe abantu sebehlebana ngokuthakatha bese beyalimazana. Abanye bancamela ukukhipha imiphefumulo ngoba bethenjiswe ukuqubuka. Kepha bazi kahle kamhlophe ukuthi lokhu akuhambisani nenkambiso yomdali.
- Siyilungisa kanjani impilo ngokwedlozi? (What can one do to achieve harmony and peace?)
Kumele samukele umdali njengomenzi wezinto zonke bese sakha ubudlelwano phakathi kwakhe nabakithi abangasekho ukuze sense umthandazo owodwa kumdali nabangasekho.
Kumele sibe nendlebe yokulalela izinkinga zabadala ngoba nathi sizohamba emhlabeni singene enkingeni efanayo.
Kumele siqinise ukholo lokwenza okuhle ukuze izizukulwane zethu ziphile impilo enhle emhlabeni ngesikhathi esizayo.
Kumele sibe nesibindi sokuguqula imikhuba engenalo usizo sense imikhuba emihle ezoqhubeza isizwe phambili.
Kumele sizifundise othando olungachemi lapho sizothanda khona omunye njengoba sizithanda thina.
Kumele sifunde ukuthanda lomhlaba njengoba sithanda imizimba yethu, siwunakekele, siwuthuthukise futhi siwuvikele.( think global warming, re-cycling and caring for the sick)
write a comment


text:
Izigidi kulungiswa izikole eW Cape
2013-02-25 10:05
Cape Town - Sekusetshenziswe imali engaphezu kuka-R5 million kulungiswa izikole ezacekelwa phansi nezagqekezwa eWestern Cape kusukela ngo-Ephreli wangonyaka odlule, kusho umbiko ngoMsombuluko.
ICape Argus ibike ukuthi lokhu kunyuke ngemali engaphezu kuka-R1m uma kuqhathaniswa nonyaka wezezimali ka-2011/2012.
Okhulumela uNgqongqoshe wezeMfundo esifundazweni uDonald Grant, uBronagh Casey, uthe uthango, amapayipi namakhebuli kagesi yikho okufunwa kakhulu yizigebengu.
Uthe ezigamekweni eziningi, uthango olusuke lulungisiwe luphinde lucekelwe phansi noma lwebiwe futhi.
UMnyango uthi usunqume ukuthi usebenzise uthango lukasimende, nolumba eqolo, kodwa kunzima ukulweba.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Bayabukeka nabamnyama ngebala - Inhlangano
2013-02-18 14:03
Dakar – Ngenxa yokucikwa yisikhangisi ezigqugquzela abesifazane ukuba bashintshe isikhumba sabo babe mpofu, sekusungulwe uhlelo eSenegal oluzogqugquzela ukuthi kuhle ukuba mnyama – kanti ukwenza okwehlukile kungakulimaza.
Umkhankaso wenziwe ngemuva kwesikhangisi esifakwe eDakar ngonyaka odlule esimayelana nesiphaquli sobuso esaziwa nge"Khess Petch", noma "i-all white", ngolimi lwedawo iWolof.
Isikhangisi sithembisa abantu ukuthi bazobona umehluko ezinsukwini ezingu-15.
Siveza ubuso bowesifazane ngaphambi kokusebenzisa lo khilimu wobuso emnyama nangemuva kokuwusebenzisa esekhanya ngebala.
"Sisethusile lesi sikhangisi ngoba sichaza ukuthi ubumnyama abubuhle futhi sisho ukuthi abesifazane abasebancane kumele bazishintshe,” kusho u-Aisha Deme, ongumnikazi we-website iAgendakar.com.
"Ekuziphenduleleni, sifuna ukukhuthaza abesifazane abamnyama ngakho-ke sesisungule i"Nuul Kukk", okushp ukuthi "all black", kuqhuba owesifazane osemncane.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP


text:
I-video entsha ngeMarikana
2013-01-28 16:47
Cape Town - Iseteshi sikamabonakude eBrithani sesisakaze umfanekiso owaqoshwa ngesikhathi kudutshulwa kubulawa abavukuzi abangu-34, emayini yaseLonmin eMarikana.
Abezindaba zeChannel 4 bathi bamukele lo mfanekiso owaqoshwa ngomakhalekhukhwini, mhlaka-16 Agasti.
Abezindaba babona kuphela imifanekiso eyaqoshwa ngabakwa-EWN, eNCA nabakwaCNN.
Umfanekiso osanda kubonakala, ukhombisa ukuthi kunabavukuzi abashonela buqamama nala kwakuqopha khona abezindaba.
“Abavukuzi babebaleka ngesikhathi amaphoyisa eqala ukudubula," kusho umbiko wabezindaba.
Kubuye kuzwakale iphoyisa limemeza lithi: "Ungamdubuli, ungamdubuli".
Iphoyisa elisuke liqopha lisondela eduze komvukuzi osuke eselele phansi eshonile, bese kuzwakala elinye iphoyisa lithi: "Lokhu kuthi....kuka nina. Ngimdubule okungenani amahlandla ayishumi."
Lona wahlonzwa njengomvukuzi oneminyaka engu-26 ubudala, owadutshulwa amahlandla ayishumi nambili.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Azinasisekelo izinsolo ngo-MTN - Ramaphosa
2013-02-01 16:20
Johannesburg - Uphenyo oludonse isikhathi esingangonyaka luyakuphika ukusho kwenkampani yaseTurkish, iTurkcell eyathi kwaba nokugwazela ngesikhathi kuphasiswa umsebenzi wenkampani yezokuxhumana yakwa-MTN
Uphenyo luyikhiphe phambili inkampani yakwa-MTN kanye nalabo ababe beyizikhulu uPhuthuma Nhleko no-Irene Charnley, kusho usihlalo wakwaMTN uCyril Ramaphosa.
"Izinsolo zokugwazela ebezibhekene nezikhulu, azinaso isisekelo," echaza.
Inkampani yezokuxhumana eTurkish yafaka isikhalazo enkantolo yaseMelika ithi abakwa-MTN bathola imvume yokuqhuba umsebenzi, ngoba igwazile.
URamaphosa uthi inkampani yacela iJaji uLord Hoffmann ukuthi aphenye ngalezi zinsolo, bese zethulwa ngaphambi kwebhodi yenkampani.
"Ikomidi likaHoffmann lithi azinaso isisekelo izinsolo zeTurkcell, liqhubeke lathi inkampani isebenze ngendlela efanelekile ingephuli mithetho ebekelwe amabhizinisi.
AbakwaMTN bathi sebelindele ukuthi inkantolo ilichithe leli cala.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kuduke isivakashi eKapa
2013-01-04 13:08
Cape Town - Akukho mkhondo oqhamukayo ngesivakashi saseBrithani esinyamalele edolobheni laseKapa, kusho umbiko we-Eyewitness News ngoLwesihlanu.
UWilkes Mcdermid, 38, wagcina ukubonakala ephuma eWestin Grand Hotel, eqondene neCape Town International Convention Centre (CTICC), mhlaka- 26 Disemba.
Lona bekufanele engabe usebuyele eLondon.
Amaphoyisa ase-United Kingdom asevakashele ekhaya lakhe eChelsea, nakhona wangatholakala.
Okhulumela amaphoyisa aseKapa uFrederick van Wyk uthe bayazama ukuthola lesi sivakashi.
Kusanjalo amaphoyisa aphenya ngokushona komlisa odabuka eJalimane, owaminza olwandle ePlettenberg Bay, ngoLwesithathu.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Bazohleka bodwa abalandeli beMaritzburgComment on this story
ZAKHELE XABA
KWEHLE amaphaphu kubalandeli beMaritzburg United abese bebambe umoya ngokuthi leli qembu lingase lifudukele eNelson Mandela Bay, ePort Elizabeth, ngesizini ezayo.
Kuvele ukuthi iTeam of Choice, ebidotshwa ngesamba sika-R20 million ngumasipala iNelson Mandela Bay ukuze idlalele imidlalo yayo yasekhaya yesizini ka-2012/2013 eNelson Mandela Stadium iqoke ukuqhubeka nokuzinza eMgungundlovu ngenxa yokuthi isicelo sikamasipala besingesekiwe yiziphathimandla zakhona.
Isikhulu esiphezulu seMaritzburg uFarouk Kadodia ukuqinisekisile ukuthi abalandeli baleli qembu basazolibona ligijima eHarry Gwala Stadium ngesizini ezayo. Kuthiwa isinqumo sokuqhubeka nokuzinza eMphithi sithathwe ngoLwesithathu emuva kokuhlangana kwesigungu esiphezulu sabaphathi beqembu.
“SingabaseMaritzburg futhi sisazohlala khona, asiyi ndawo. Sinabalandeli abaningi kule ndawo,” kusho uKadodia.
Yize lesi sikhulu siqale sayiphika indaba yokuthi bahlanganile bengabaphathi beqembu ukucubungula isicelo seNelson Mandela Bay kodwa sigcine sivumile ukuthi basengaxoxa nalo masipala uma ubuya sewesekwe nguhulumeni.
Imibiko yayizolo iveze ukuthi lo masipala unxuse iMaritzburg ngaphandle kokuxhumana nazo zonke izinhlaka zawo. Lokhu kuholele ekutheni abanye, okuthiwa le ndaba bebeyizwa okokuqala ngoLwesibili, bayikhahlele ngazo zombili.
ITeam of Choice ibivele incinda kumasipala waseNelson Mandela Bay kwazise ngesizini edlule kuthiwa ibihlomula u-R750 000 emdlalweni ngamunye kwemithathu eyidlale eNelson Mandela Bay Stadium.
UKadodia utshele Isolezwe ukuthi ngabe abazange basilalele isicelo ebesingenza iKwaZulu-Natal isale namaqembu amabili ku-Absa Premiership ukube uhulumeni wesifunda uvule izandla ngokulinganayo.
“Imali inikwa abathize kulesi sifundazwe, asazi thina ukuthi kufanele senzenjani ekubeni kuyithina kuphela esingenabo abaxhasi ku-Absa Premiership,” kusho uKadodia.
“Ukube sihambile wonke umuntu ubezokhala kodwa akekho ozimisele ngokusihlangabeza ngezindleko zokusimamisa iqembu.”
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kusolwa isikhwele kobulale izinganeComment on this story
NONTUTHUKO NGUBANE noBAWINILE NGCOBO
USIFANISA nenganekwane umndeni wakwaMchunu eWillowfontein eMgungundlovu isigameko sendodakazi yakhona ebulale izingane zayo ezintathu maqede yazilengisa yafa nayo ngeSonto entathakusa emuva kokuba ikhale ngokuhlushwa ngumnakwabo obempiklela ngokuthi ukipite noyise wezingane zakhe eGoli.
UNksz Fikile Mchunu (24) nezingane zakhe ezintathu okungabafana ababili uSiyanda ononyaka, Ayanda (2) nentombazane uSifundo (7) batholwe befile endlini abebehlala kuyo.
Ingane yentombazane iklinywe ngeshethi kwathi ezabafana zacindezelwa ngomcamelo omkhulu zaze zafa, maqede unina wazo wazilengisa ngentambo.
Yize umndeni uthi awunaso isiqiniseko ngesizathu sokuzibulala kwakhe kodwa uthole ukuthi encwadini ayibhalile bathe ukhale ngemiyalezo nezingcingo ebezivela kumnakwabo obehlezi empiklela ngokuthi uhlezi nendoda yakhe eGoli.
Umalumekazi kaFikile, uNkk Sibongile Mchunu, uthe basamangele ngoba uFikile bekungekho okumxakile obekungenza ukuthi aze azibulale nezingane zakhe.
“Encwadini ayibhalile akukho okugculisayo akubekayo ngesizathu sokuzibulala nezingane zakhe. Akushilo wukuthi ukhathele yimiyalezo ebivela kumnakwabo ethi uhlezi nendoda yena ebe ehlezi nezingane. Izinombolo ebezimfonela zimthumela nemiyalezo uzibhalile encwadini wacela nobaba wezingane zakhe ukuba angalubhadi emngcwabeni,” kusho uNkk Mchunu.
Okunye okuvelile wukuthi bebengaboni ngaso linye noyise wezingane zakhe zabafana obekubhekwe ukuba azoqedela amalobolo njengoba ngoDisemba 18 ngonyaka odlule elethe izibizo.
Unina kaFikile, uNkk Simangele Mchunu, elandisa leli phephandaba uthe indodakazi yakhe “ibihlushwa wukuphuza ngokweqile”.
“Konakala mhlazane uFikile eqala ukuphuza utshwala ngokweqile. Ubehlezi esabisa uyise wezingane zakhe ukuthi uzobulala izingane bese ezibulala naye. NgoMqgibelo ngathola ucingo luvela kuyise wezingane zakhe ekhala ngokuthi uFikile ufuna ukubulala izingane. Ngaya ukuyozibheka ngafica kungonakele lutho. Nami ngithuke ekuseni sengimthola elenga nezingane zilele ngokulamana kwazo embhedeni sezithule,” kusho uSimangele.
Kuthintwa uyise wezingane ozibize ngoMnuz Phakamani Zulu ukhale ngesikhwele ebesixakile kuFikile.
“Anginalo ulwazi ukuthi kungani ezibulele nezingane zami.
“Wangitshela ukuthi uzozibulala nezingane, bekuyinto abehlezi eyisho kodwa ngingazitsheli ukuthi angayenza. Ubenesikhwele ngokweqile,” kusho uZulu.
UZulu unezingane ezimbili noFikile okuyilezi zabafana.
“Imiyalezo angithumelele yona ebusuku ibilokhu ingazisa ukuthi useyibulele eyokuqala, ulandelisa ngeyesibili waze wabulala eyokugcina wase ethi naye uyazibulala,” kusho uZulu othe naye usashaqekile.
UZulu uvumile ukuthi bake baxabana noFikile kodwa sesiside isikhathi bagcina ukungaboni ngaso linye.
Okhulumela amaphoyisa KwaZulu-Natal, uColonel Vincent Mdunge, uthe umbiko osemaphoyiseni ukhomba ukuthi lo wesifazane uqale wabulala abantwana bakhe bobathathu wabe esezilengisa.
UNdunankulu wesifundazwe, uDkt Zweli Mkhize naye ongowokuzalwa kuyo le ndawo uvakashele umndeni ukuzobaduduza.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kuzophazamiseka amatekisi eKZN
2012-07-23 10:04
Durban - Kulindeleke ukuba kube nokuphazamiseka kwamatekisi futhi KwaZulu-Natal njengoba osomatekisi nabashayeli bawo bezomashela ehhovisi likaNdunankulu, uDkt Zweli Mkhize, eMgungundlovu ngoLwesithathu, kubika iDaily Sun.
UNobhala weKZN Taxi Alliance uBongani Mhlongo, uthe ukusebenza kwamatekisi kuzoma kuso sonke isifundazwe usuku lonke.
UMhlongo uthe le mashi iyisiqalo abahlose ngaso ukuba kuxoshwe ibhodi lezokuthutha esifundazweni.
Imashi izoqala eDales Park eMgungundlovu ibheke ezindlini zesiShayamthetho saKwaZulu-Natal.
UMhlongo uthe incwadi yezikhalazo bazoyinika uNdunankulu hhayi omunye umuntu.
“Siyabazwela abagibeli bethu abazosala dengwane ngenxa yemashi kodwa lokhu kungaphezulu kwamandla ethu. Njengabasebenzi bamatekisi, sesizame zonke izindlela manje sekuyisikhathi sokuba abantu abenza imithetho kwezepolitiki esifundazweni banyakaziswe."
Ibhodi lezokuthuha elikhona, elilawula imboni yethu, alazi lutho ngebhizinisi lamatekisi, kusho uMhlongo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Daily Sun


text:
Asizwakali isicelo sakwa-Eskom - Umasipala
2013-01-15 16:20
Cape Town - Idolobha laseKapa linokukhathazeka ngelikubiza ngokungacaci kahle kwesicelo sabakwa-Eskom, njengoba befuna imvume yokwenyusa amanani kagesi onyakeni u-2013/14.
Umqondisi eMnyangweni kaGesi uDr Leslie Rencontre, utshele abeNational Electricity Regulator of SA (Nersa), ngoLwesibili, wathi akucacile kahle ngohlelo lwakwa-Eskom, ngemuva kokuthi sebenyuselwe amanani.
AbakwaNersa balalele izimvo zomphakathi ngesicelo senkampani sokwenyusa amanani ngo-16%, ukulalelwa kuqale eKapa.
URencontre uthe ngaphambi kokuthi kuphasiswe lesi sicelo, kumele kukhunjulwe ukwenyuswa kwamanani okwenzeka phakathi kuka-2008 no-2011, wathi kumele kuphinde kucatshwangwe ngosomabhizinisi abancane kanjalo nabantu bonkana.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Halala Thina Zungu!
2012-11-20 12:06
Durban - Umafikizolo emculweni wezokholo uThina Zungu, waseNanda, ungene kwazwakala emculweni njengoba ekwaze ukubuya nezindondo ezimbili kumaSABC Crown Gospel Awards, abanjelwe eThekwini ngeSonto.
UThina usakhiphe kuphela ama-albhamu amabili, uzuze indondo yombhali ovelele nenye yeculo eliphume phambili, iKwanqab' umusa.
Ekunqobeni kwakhe, uthobise osaziwayo abafana noNtokozo Mbambo, Israel Mosehla noKgotso Makgalema.
"Ngemuva kokuvotelwa kangaka ngabalandeli bami, ngiyathembisa angeke neze ngobaphoxe nangonyaka ozayo. Ngijabule kakhulu, bengiqokwe ezinhlakeni ezintathu, bengilindle ukubuya nendondo eyodwa kodwa ngabuya nezimbili. Bengifakwe nezingwazi ezaziwayo, abantu engibahloniphayo nengikhule ngibalalela,” esho.
UNtokozo Mbambo othandwa ngabaningi, naye uthole izindondo ezimbili, okuyindondo yokuba ngowesifazane ovelele nomculi wokholo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Uphinde waboshwa ngelokubulala uyise
2012-11-21 10:01
Pietermaritzburg - Indoda, 29, eyabekwa icala lokubulala uyise ivele kancane eNkantolo yeMantshi yaseMgungundlovu, kulandela ukuhoxiswa kwaleli cala emasontweni amabili edlule.
UThabani Ngubane, wakwaMnyandu endaweni yaseVulindlela, uzofaka isicelo sebheyili ngoNovemba 30.
UNgubane usolwa ngokubulala uyise, uSkhwebu Allan Ngubane, 68, kulandela ingxabano ababa nayo ngo-Okthoba 29.
Kuthiwa uNgubane omdala wangenelela ngesikhathi indodana yakhe ishaya ngempama umzala wayo, neyabe isimdubula.
Indodana yaboshwa yase iphinde iyadedelwa ngemuva kokuhoxiswa isikhashana kwaleli cala.
Iphinde yaboshwa ngempelasonto.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- The Witness


text:
Webe usana owathi uzithwele
2012-11-19 14:01
Sonqoba Kunene, Daily Sun
Johannesburg - Bese kuphele izinyanga ezingu-10 esenga ezimithiyo etshela isoka lakhe ukuthi uzithwele, kwaze kuba lifuna ukubona isithombe sengane ngesikhathi intombi ithi isibelethile.
Wabe esekhokhela labo ababezomtshontshela ingane u-R700.
Ekhuluma neDaily Sun esiteshini samaphoyisa asise-Evaton eVaal, uthe : “Bengilibona ngezimpelasonto kuphela isoka lami ngase ngilitshela ukuthi ngizithwele," kusho lo wesifazane eligodliwe igama lakhe.
“Kubhede sengimtshela ukuthi sengibelethile wase efuna ukuthi ngimthumelele isithombe sengane," le ntokazi ithi kwase kuphela amaqhinga yanquma ukweba usana.
Wabe esehlangana nabesifazane abathathu abathembisa ngokumtholela usana.
Kuthiwa baya kaPinky Maduna, 24, nabamfica egade usana lwakhe lomfana uNqobile.
Bathuma uPinky inyama esitolo wathi uma enqaba bamshaya bamphoqa ukuthi ahambe, wathi ebuya sekukhala ibhungane ingane ayisabonwa.
Abamaphoyisa oConstable Mnyamana Khumalo noPenny Kwankwa, uthe la basolwa abane bazovela eNkantolo yeMantshi yaseSebokeng.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Thola
ezinye izindaba zeDaily Sun kumakhalekhukhwini wakho
- Thola
izindaba zeDaily Sun kuFacebook
- Daily Sun


text:
Kugxekwe ukushiswa kwemoto yentatheli
2013-01-11 07:29
Johannesburg - AbakwaSA National Editors' Forum sebekugxekile ukuhlaselwa kwentatheli okwenziwe ngabasenzi basemapulazini abasesitelekeni samaholo eWestern Cape.
Ngesikhathi kuqhubeka isiteleka ngoLwesithathu, ababhikishi bahlasela bashisa imoto kaXolani Koyana, oyintatheli yeCape Times.
Akulimalanga muntu kulesi sehlakalo.
"ISanef ikugxeka kakhulu ukuhlaswelwa kwentatheli ngesikhathi kuqhubeka isiteleka esingagunyaziwe eDe Doorns, eWestern Cape," kusho isitatimende senhlangano.
"Ngaphandle nje kokubekwa kwempilo yabezindaba engcupheni, ukuhlasela kukhubaza umsebenzi. Lokhu kuvimba abezindaba ekutheni babike ngendlela izinkinga abasebenzi ababhekene nazo nangezinkinga zomphakathi wonkana.”
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kuboshwe izingane ngelokubulala
2012-11-16 08:17
Polokwane - Kuboshwe izingane eziyisithupha eziphakathi kweminyaka engu-12 no-14 ubudala mayelana nesigameko esashaqa izwe sokubulawa kwezingane ezintathu eLimpopo ngo-Agasti.
“Zigcinwe endaweni yokuphepha njengoba kulindeleke ukuthi zivele ngaphambi kweNkantolo yeMantshi yaseMookgopong ngoLwesihlanu," kusho uBrigadier Hangwani Mulaudzi.
Lezi zingane zizobhekana necala lokubulala nokudlwengula.
Izelamani uBafana Kekana, 9, noHosea Richard
Kekana, 10, nomzala wabo uJohana Kekana, 12, batholakala beshonile eMookgopong ngo-Agasti 18.
Bakhandwa ngamatshe baze bashona kwathi izidumbu zabo zambozwa ngengubo yokulala.
UJohana wadlwengulwa ngaphambi kokuthi abulawe.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Livelile iphoyisa ngelokubulala eKZN
2012-10-19 14:03
Durban - Iphoyisa laseKwaZulu-Natal kulindeleke ukuba livele enkantolo kulandela ukudubulana okwenzeka eCato Manor, nokwashiya owesifazane eshonile, kubika iNewswatch.
I-Police Investigative Directorate, (IDP) ithi leli phoyisa lalihambela nabangani balo abathathu kuBarrow Road ngasekuqaleni kwenyanga, ngesikhathi kuqubuka ingxabano phakathi kwabo nabanye abantu abathathu.
Kusolakala ukuthi iphoyisa elalingekho emsebenzini ngaleso sikhathi lavulela ngenhlamvu, kwalimala owesifazane oneminyaka engu-18 ubudala owayebukela.
Intombazane le yabe ikhulelwe, yashonela esibhedlela.
Kwathi ingane enezinyanga ezinhlanu eyayiphethwe yintombazane yalimala kulesi sigameko.
Iphoyisa, obelilokhu ligqunywe esitokisini, libhekene namacala amabili okubulala nelilodwa lokuzama ukubulala.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Amalungiselelo Omhlangano We All Stakeholders' Conference Ayaqalisa
Inkhokheli kahulumende womanyano isivumelene ukukhuthaza abantu ukuthi kungabi lodlakela
consitution
WASHINGTON—
Amalungiselelo omhlangano omkhulu oweAll Stakeholders' Conference lapho okuzahlolisiswa ugwalo lweDraft Constitution aseqalisile njalo inkokheli kahulumende womanyano ihlangene ngolweSithathu eHarare lapho evumelene ukukhuthaza ukuthi kungabi lodlakela kuloluhlelo.
Ikhomithi yedale lephalamende ebona ngokulotshwa kutsha kwesisekelo sombuso eye COPAC isiqalisile ukulungiselela lumhlangano wona ozakwandulela ukhetho lweReferendum.
UMnu. Believe Gaule, isiphathamandla seCOPAC, ekucele le MDC elikhokhelwa nguMnu. Welshman Ncube uthi besabela ukuthi ibandla le ZANU PF lingadonsela emuva kulumhlangano, ngoba lilokhu lilezikhalazo ezinengi, ezigoqela ukuthi liphiwe ugwalo lwe national report oluveza ukuthi uhlelo lolu luqhutshwe njani.
Ingxoxo LoMnu. Believe Gaule


text:
Ikhasi Lesihloko/Ikhasi Labanyathelisi
Ingabe Izinto Eziphilayo Zadalwa?
© 2010
WATCH TOWER BIBLE AND TRACT SOCIETY OF PENNSYLVANIA. All Rights Reserved
Abanyathelisi
WATCH TOWER BIBLE AND TRACT SOCIETY OF SOUTH AFRICA
Inyatheliswe Ngo-2010
Le ncwajana ayidayiswa. Ilungiselelwe njengengxenye yomsebenzi wokufundisa ngeBhayibheli owenziwa emhlabeni wonke osekelwa ngeminikelo yokuzithandela.
Ngaphandle kokuba kuboniswe ngenye indlela, izingcaphuno zemiBhalo zithathwe kuyi-Nguqulo Yezwe Elisha YemiBhalo Engcwele yolimi lwanamuhla.


text:
Ona-9 wenziwe isinxephezelo kwelokudlwengula
2012-11-09 14:03
Lahore - Amaphoyisa asePakistan asebophe amadoda amahlanu ngemuva kokuthi ephoqe indoda thize ukuthi inikele ngendodakazi yayo eneminyaka eyisishiyagalolunye ubudala, ukuthi ibe yisinxephezelo ecaleni lokudlwengula.
Abantu abadala baseBahalak, esifundazweni iPunjab, bathathe lesi sinqumo ngenhloso yokuqeda impi esidonse unyaka ebiphakathi komlimi nomnikazi womhlaba, abakhona endaweni.
Isikhulu samaphoyisa uMohammad Khalid, utshele abezindaba ze-AFP wathi umsebenzi u-Arshad, ungumsolwa ecaleni lokuthumba nokudlwengula indodakazi yomnikazi womhlaba u-Ali Sher.
"Inkantolo yasehlathini inqume ukuthi u-Arshad aganise indodakazi yakhe uSidra, 9, iganiselwe indodana ka-Ali Sher eneminyaka engu-22 ubudala, uMaqsood," echaza
"U-Arshad uvumile ukukhokha ngale ndlela."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- Sapa - AFP


text:
Utholakale ephila obethunjwe eKZN
2012-10-12 08:31
Gabisile Ngcobo, Jeff Wicks noBrett Horner, The Witness
Johannesburg - Utholakale ephila uLeon van Rensburg ngemuva kokuduka izinsuku ezintathu ngemuva kokuthunjwa ngemuva kokudunwa imoto, kusho umbiko.
Le ndoda yathumelela indodakazi yayo, 15, umqhafazo ngeselula kodwa ingane yangayibona ngenxa yokuthi ifoni yayicishiwe ngoba isekilasini.
Imoto kaVan Rensburg, nokusolakala ukuthi yadunwa eHillcrest ngoLwesibili ekuseni, yatholakala ishiywe yodwa ngoLwesithathu ngaseKokstad.
Yayingakhiyiwe kanti ukhiye wawusenjinini.
Okhulumela umndeni uRob Gardner uthe umndeni kaVan Rensburg, oseNew
Germany, ngaseThekwini, ujabule kakhulu ngalezi zindaba.
“Bazizwa bebusisekile kakhulu. Bekuyizinsuku ezintathu ezibe nzima kakhulu emndenini," esho.
Kuthiwa uVan Rensburg ufonele umngani ohlala eHowick, ese-Underberg ukwazisa umndeni ukuthi usadla anhlamvana.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- The Witness


text:
IPirates ichitha imibiko ngomgadli waseZimComment on this story
LUNGILE MAJOKA
OMPETHA be-Absa Premiership i-Orlando Pirates bathi abamazi nokuthi ulikhahlela kanjani ibhola umgadli weDynamos yaseZimbabwe abamataniswa naye.
Imibiko esabalale izolo ithi EZimnyama zigaqele uTakesure Chinyama osekusele ukuthi ayohlolwa njengoba sebevumelene ngakho konke.
Kodwa okhulumela iPirates, uMickey Modisane, uthe abamazi lo mdlali, lena yimibiko angeke ayiqinisekise.
“Angimazi, angikaze ngimbone. Leyo yimibiko yabezindaba engaqinisekisiwe,” kusho uModisane.
Uthe iqembu lizovula ngesonto elizayo lapho umqeqeshi u-Augusto Palacios onikwe inkontileka yonyaka ezokwenza izincomo ngakudingayo.
“Umqeqeshi uzosho abadlali abadingayo, ahlele neqembu azolisebenzisa. Ngemuva kwalokho uzobe esehlangana nosihlalo babonisane naye.”
Ngokombiko wephephandaba laseZimbabwe, iNews Day, uChinyama useqede konke neBucs njengoba bevumelene ngeholo elingu-R100 000 ngenyanga.
UChinyama (30) useke wadlala kuligi yasePoland egijima kuLegia Warszawa lapho aqeda engumgadli ohamba phambili ngamagoli angu-16 ngesizini ka-2007/2008, kwathi ngelandelayo waqeda eshaye amagoli angu-19. Ushayele leli qembu amagoli angu-36 emidlalweni engu-72 phakathi kuka-2007 no-2011.
Ushiye kuWarszawa nyakenye ngemuva kwesizini engagculisi nesimo esingesihle sempilo. IBucs isivele isisayine uPatrick Phungwayo, Ayanda Gcaba, Thabo Rakhale, Khethokwakhe Masuku njengoba kulindeleke ukuthi iqede ngoTokelo Rantie maduzane.
Khonamanjalo imemenja ka-Eric Mathoho, uTim Sukazi weQuality Talent Sport, iveze ukuthi sekuseduze aqede ngezingxoxo anazo neKaizer Chiefs ngalo mdlali.
“Akukho okubambekayo okwamanje kodwa zonke izingxoxo enginazo seziya ngasemaphethelweni,” kusho uSukazi.
Kanjalo noKingston Nkatha (osesithombeni) okuthiwa uya kuMaKhosi akakasayini ngokugcwele yize lo mgadli weBlack Leopards esefikile kuleli.
UTshifiwa Thidiela esinye sezikhulu zeLidoda Duvha ukuqinisekisile lokho wathi abakaqedi nangoThomas Sweswe noBrian Amidu okubikwe ukuthi bazogijima kuLeopards ngesizini ezayo.
n Izolo umgadli weFree State Stars, u-Edward Manqele, ubezohlangana nezikhulu zeqembu ukukhuluma ngekusasa lakhe njengoba kuthiwa ufunwa yiChiefs nePirates.
n IBloemfontein Celtic ilande uBoebie Solomons ukuthi azoba umsizi kaClinton Larsen kuCeltic. Laba bobabili bathe bakholwa wukuthi bazosebenzisana ukuyisa iqembu phambili.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
UShelembe angase afune ukunxeshezelwa
2011-11-21 07:14
Pietermaritzburg - Lowo owayeyiPhini leMeya kuMasipala uMsunduzi u-Alpha Shelembe ubheka ukuthi afune isinxephezelo noma cha eMbusweni kulandela izinsolo abekwa zona zokushisa.
La macala ahoxiswa nguMvikeli woMphakathi ngoNovemba 4, ngokwesitatimende esikhishwe ngummeli wakhe uJeremy Diedericks ngeSonto.
Uthe uShelembe — nowabekwa icala lokushisa ngoJuni 23 emuva kokuthi lowo owayengumshayeli we-ANC, uThemba Mbona aveza ukuthi wayethunywe nguye — kodwa uShelembe yena wawaphika wonke la macala.
UDiedericks utshele iThe Witness ukuthi kuningi okushayisanayo esitatimendeni esenziwa nguMbona emaphoyiseni kanye nalokho akusho ngesikhathi evuma icala.
- “Like” ikhasi lethu kuFacebook ukuze uthole izindaba ngolimi lwakho
- Landela IzindabaNews24 kuTwitter
- The Witness


text:
Uphele kabi umhlangano we-ANC e-E Cape
2012-11-06 08:16
Johannesburg - Umhlangano wegatsha le-ANC e-Eastern Cape uphele kabi sekujikijelwana ngezihlalo kwaze kwalimala abantu, kusho umbiko weDispatch Online ngoLwesibili.
Igatsha laku-Ward 28, elibandakanya iGonubie neBeacon Bay, ligcine lidube umhlangano ngemuva kokulinda amahora ayisishiyagalombili ngeSonto.
Ilungu lekomidi eliphezulu le-African National Congress eQinirha uThulani Mthwa uthe kufike amalungu angu-46 kuphela kwangu-147
abelindelekile kulo mhlangano.
Kulo mhlangano bekukhona lowo oyilungu lekomidi eliphezulu kuMasipala iBuffalo City uMbulelo Nkonzo noSihlalo uZukisa Faku.
Kuthe uma kumenyezelwa ukuthi uyahlehla umhlangano, kwakhona oshaya uNkonzo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kuthulwe amakhadi okugibela amatekisiComment on this story
NOKUBONGWA PHENYANE
BATHULE amakhadi amasha okugibela ematekisini ukuze kunqandeke ubugebengu osomatekisi baseMgungundlovu.
Izolo ososeshini baseGrange neWestgate behlangene nenkampani kawoyela yakwa-Engen neyokukhenikha izimoto yakwaG.T Motors babuyisela emphakathini ukubonga abagibeli babo.
Kulo mcimbi banikele ngezinto eziningi ezihlanganisa imifaniswano, amakhadi okugibela nezingubo zokulala.
Abagibeli kuthiwa bazoya emarenki naleli khadi lapho bezofaka khona imali, kanti abashayeli kukhona imishini abazoyiphatha lapho umgibeli ezofaka khona ikhadi ukuze kuhlolwe ukuthi linayo yini imali.
Osomatekisi bathi okunye abakuhlosile ngamakhadi wukunqanda ubugebengu bokungakhokhi emarenki.
Lo mcimbi wokubuyisela emphakathini ubusendaweni yaseFrance, kanti umphakathi unikezwe amakhadi okugibela okuyingxenye yokugwema ukuthi bahlale bephethe ukheshi.
Ngokusho kukaSihlalo weGrange neWestgate Taxi Association, uMnuz Nhlanhla Nkomo, banezinkinga kakhulu ematekisi njengoba kuke kucishe kuphume isidumbu uma nje kungakhokhile umuntu oyedwa.
“Umshayeli ucishe ababulale abantu noma babulalane qobo uma kukhona ongakhokhile. Sibone kungcono ukuthi senze amakhadi la umphakathi uzofike ulithenge ukhokhe ngalo bese ugibela itekisi,” kusho uNkomo.
UMnuz Boy Zondi weSantaco uthe ngaphandle kokwethula la makhadi babone kungcono futhi ukuthi babuyisele emphakathini ngokunikela kwabahlwempu.
“Kuningi ebesize ngakho la. Sibuye sanikela kubantwana abaphuma emindenini ehlwempu ngomfaniswano wesikole. Ogogo sibanike izingubo njengoba kusebusika ukuze bafudumale,” kusho uZondi.
Uthe maduze nje bazophuma baye emphakathini beyokwethula la makhadi ngokugcwele ngoba azogcina esegcwaliswa ezitolo ezinkulu kuleli.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Umsolwa 'akakulungele ukuhamba icala'
2013-02-13 10:02
Lunga Biyela, The Witness
Durban - INkantolo yeMantshi yaseMtunzini isiphakamise ukuthi akekho esimweni esikhale ngokomqondo ukuba ahambe icala umfana, 15, osolwa ngokudlwengula intombazane, 8, ngo-Ephreli wonyaka odlule.
Umfana, nohlolwe ngodokotela abathathu bengqondo, uzongeniswa esikhungweni sezengqondo, kusho uNatasha Ramkisson, -okhulumela iNational Prosecuting Authority KwaZulu-Natal.
Umfana usolwa ngokudlwengula le ngane emasimini omoba, wayikhipha iso, wayiluma entanyeni wayishiya ethi ishonile.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- The Witness


text:
Imibuzo ngaboKhozi FMComment on this story
SIZWE BLOSE
KUSHIYE imibuzo eminingi ukungabonakali kwabasakazi boKhozi FM emcimbini wamaSatma obuse-Eastern Cape, eMthatha ngoMgqibelo.
UNgizwe Mchunu noKhathide ‘Tshath’ugodo’ Ngobe bebengabonwa nangokhalo kulo mcimbi okuyinto engajwayelekile ngoba lezi zilomo zoKhozi FM azisali emcimbini wamaSatma.
Lo mcimbi ubuhlelwe ngenhloso yokudalula amagama amaciko aqokelwe emikhakheni eyehlukene. Ethintwa uNgizwe uvele wakhala ngokuthi abahlelelwanga izinto zokuhamba lokho okubenze bangasibona isidingo sokuya kulo mcimbi. “Ngokujwayelekile bayaye basithinte basazise uma kuzoba khona lo mcimbi bese beyasitshela ukuthi sizofinyelela kanjani kuwona kodwa kulokhu akubanga khona ukuxhumana,” kuchaza uNgizwe.
Kwenzeka lokhu nje ngisho nakuwona umcimbi izikhulumi eziningi ubungathi zisemkhankasweni wokuthi kugcine kuwine uSaba Mbixane osakaza kuMhlobo Wenene owaziwa ngokuba yimbangi enkulu kaNgizwe noTshatha uma sekuza emikhakheni ethinta ezemisakazo.
UNgizwe ufunge wagomela wathi uSaba usejwayele ukuthi izinto zivame ukumlungela kumaSatma kodwa lo nyaka owamanqamu. “Akukho zinyane lemvubu lingadliwa yizingwenya kucwebe iziziba,” kubhoka uNgizwe.
Ethintwa uTshatha uvele washo okuhluke kakhulu kulokho okubekwe nguzakwabo ethula naye uhlelo uSigiya ngeNgoma. Uthe bona bebelinde ukwaziswa yithimba le-marketing ngalo mcimbi. “Saziswa yibona uma kumele sisakazele ngaphandle. Njengoba bengasitshelanga lutho akukho ebesingakwenza,” kusho uTshatha othe usePitoli.
UMnuz Mu Ngcolosi oyiMarketing Manager yoKhozi FM uthe kukhona okungacacile ngendlela okwenzeka ngayo kumaSatma akulonyaka. “Ukuqokwa kwamaciko kuqale sekudlulelwe yisikhathi,” kusho uMu.
Uthe okunye abantu okuzomele bakuqonde wukuthi njengoba lo mcimbi usuthuthele e-Eastern Cape usuzosingathwa nguMhlobo Wenene kanti okwabo njengoKhozi FM kuzoba wukweseka lo msakazo njengoba ungomunye wemisakazo yakwaSABC.
“Vele kuyinto elindelekile ukuthi kugqame kakhulu uSaba Mbixane kunabasakazi bethu,” kuchaza uMu ozivumile izingqinamba ekuhlelweni kwalo mcimbi osuthuthelwe e-Eastern Cape.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kwengezwe amacala abekwe u-Oscar
2013-02-20 12:02
Petoria - UMbuso uzokwethula isitatimende sobufakazi bokuthi kwakunengxabano engapheli emzini womsubathi wakuleli u-Oscar Pistorius ngosuku okwabulawa ngalo intombi yakhe uReeva Steenkamp, kulalele iNkantolo yeMantshi yasePitoli ngoLwesithathu.
"Izenzo zikamsolwa nokufona ngalobo busuku kwakutshengisa ukuthi wayehlela yonke into eyeyenza," kusho uMshushisi woMbuso uGerrie Nel njengoba uPistorius efaka isicelo sebheyili.
UPistorius usolwa ngokubulala unobuhle nobegogode ezifundweni zomthetho ngeValentine's Day.
Encwadini efungelwe, uyaziphika lezi zinsolo wathi yena wadubula ngoba nakhu ezitshela ukuthi kunezigebengu egumbini lokugezela, engaboni ukuthi kukhona uSteenkamp.
Kuzophinde kunezezelwe icala lokutholakala nezinhlamvu ezingekho emthethweni ecaleni lokubulala likaPistorius.
Lokhu kulandela ukutholakala kwezinhlamvu zesibhamu i-.38 ngesikhathi amaphoyisa eqhuba uphenyo.
Umphenyi kuleli cala uHilton Botha uthe uPistorius unelayisensi ye-9mm kuphela.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
UPope Benedict XV1 Utshiya Umsebenzi
Umkhokheli wenkonzo yeRoman Catholic umangalise umhlaba ngoMvulo ngokuthi usetshiya isikhundla sakhe ngoba umsebenzi usumkhulela engasela mandla.
WASHINGTON—
Umkhokheli wenkonzo ye Roman Catholic, uPope Benedict XV1 umangalise inengi labasekeli bakhe ngoMvulo ngokuthi usetshiya isikhundla sakhe ngoba esemdala kakhulu njalo umsebenzi usumkhulela.
UPope Benedict, yena oleminyaka engamatshumi ayisitshiyangalombili lanhlanu-85, ukhangelelwe ukusuka kulesi sikhundla ekupheleni kwayonale inyanga kaNhlangula, besekukhethwa omunye ekupheleni kwenyanga ezayo.
Okhulumela isigodlo salinkonzo i-Vatican, u Father Federico Lombardi ubikwa esithi inyathelo elithethwe ngu Pope libamangalisile njalo bebengalilindele kodwa wahle waphanga wathi alibangelwa ngezinye izizatho ngaphandle kokuthi usekhulile.
UPope ubesaziwa ngokulandela imithetho emidala yebandla leRhoma, engavumeli imbono yalamuhla.
Kwake kwaba lembiko yokungethembeki, ukudlwengulwa kwabantwana, ikakhulu abangabafana, kanye lamazwi awakhuba abakholo lwesi moslem uPope Benedict esesikhundleni.
UMnu. George Mkhwananzi, ingcwethi ecubungula ezombusazwe, utshele uSithandekile Mhlanga we Studio 7 ukuthi ngabe inkokhekheli zamabandla enkonzo kanye lawezombusazwe elizweni iyalandela okwenziwe ngu Pope kulokufuna ukubhubhela esikhundleni.
Ingxoxo LoMnu. George Mkhwananzi


text:
UProfessor 'wanyamalala' no-R30 000
2011-04-07 12:12
Durban - Umculi wekwaikto osethole izindondo, uProfessor, usemanzini abilayo ngokungaphumeleli ukuyonandisa emcimbini wokugubha usuku lokuzalwa wenjinga yaseThekwini, uShawn Mpisane, kubika iphephandaba iSowetan.
Lo mcimbi owawusehhotela iFairmont Hotel & Resort, eZimbali, waheha osaziwayo abafana noKhanyi Mbau, Kenny Kunene, Penny Lebyane, umshana kaMengameli Jacob Zuma, uKhulubuse Zuma, unkosikazi kaNdunankulu waKwaZulu-Natal uZweli Mkhize, uMay nosomabhizinisi uVivian Reddy.
Kwabanye ababenandisa kulo mcimbi kubalwa iqembu eselike lahlabana nendondo yamaGrammy Award, iLadysmith Black Mambazo, uRay Phiri noThandiswa Mazwai.
Umthombo utshele iphephandaba iSowetan ukuthi uProfessor, owayekhokhelwe uR30 000 ukuthi anandise noJudith Siphuma neJaziel Brothers kulo mcimbi, watshela uSophie Ndaba wodumo lweGenerations, nokunguyena owayehlela lo mcimbi, ukuthi ucela ukunandisa kuqala kunabanye ngoba uphuthuma eKapa.
Kodwa uNdaba wamnqabela, uProfessor washiya kanjalo walibangisa eKapa.
- News24


text:
Kuboshwe 2 ngokuphanga eKZN
2012-11-02 10:33
Johannesburg - Zibakhalele abesilisa ababili baKwaZulu-Natal ngohide lwezigameko zokuphanga eMhlali naseBallito, enyakatho neTheku, kusho amaphoyisa ngoLwesihlanu.
Amaphoyisa alunywe indlebe ase ezithela emadodeni amabili eMlazi, aneminyaka engu-27 ubudala, ngoLwesine ekuseni.
Kuthiwa sebebambe inkunzi kuhlonyiwe amabhizinisi amaningi, kusho uCaptain Thulani Zwane.
"La basolwa bayingxenye yesigejana samadoda ahlalise lubhojozi amabhizinisi eMhlali naseBallito," kusho uZwane.
Uthe la macala enzeka phakathi kukaSepthemba 1 no-Okthoba 4.
Bazovela eNkantolo yesiFunda eMhlali ngoMsombuluko ngamacala okuphanga behlomile.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Ayidlale ekwaziyo iBafana – ZumaComment on this story
INTATHELI YESOLEZWE
UMENGAMELI waseNingizimu Afrika uJacob Zuma usole labo abagxeka iBafana Bafana yize bengakaze balikhahlele ibhola ngesikhathi evakashele iqembu likaGordon Igesund e-Orlando Stadium izolo ekuseni.
UZuma uhlangane neBafana ezoyifisela inhlanhla ngaphambi kokuqala kwe-Africa Cup of Nations (Afcon) ngempelasonto.
IBafana izovula lo mqhudelwano ngeCape Verde ngoMgqibelo eNational Stadium ngo-6 ntambama.
“Baningi abagxeka iqembu. Ngibatshelile ukuthi abanye babo (abagxekayo) abakaze balithinte ibhola. Abazi kunjani ukuba lapha,” kusho uZuma.
Ubekhuluma nabezindaba ephahlwe wuNgqongqoshe wezeMidlalo, uFikile Mbalula, ngemuva kokuhlangana neBafana eceleni.
“Size lapha ukuzobatshela ukuthi abakhululeke. Abangalaleli labo abagxekayo. Abadlale lokhu abakwaziyo,” kusho uZuma.
Umengameli uthe ucele ukuyibamba indebe ye-Afcon.
“Bengifuna ukuyizwa (indebe). Ukuyithinta kusho ukuthi kumele ngibe khona ngosuku lwamanqamu futhi siyithathe.”
Uveze ukuthi ugculisekile ngokuthi iqembu selikulungele ukudlala.
“Uma ulazi ibhola, kumele ubheke ukuthi zonke izindawo ziyasebenza enkundleni. Lokhu kuzokwenza ukuthi ukwazi ukushaya amagoli,” kusho uZuma.
Ngesikhathi uZuma engena enkundleni ukuyothatha izithombe neqembu, abadlali bamamukele ngengoma yakhe, ethi Awulethe Umshini Wami. Bamuphe nejezi leBafana elibhalwe igama lakhe.
UZuma ube eseyivala ngokunxusa iNingizimu Afrika yonke ukuthi yeseke iBafana ku-Afcon, ezophela ngoFebhuwari 10 okudlalwa ngawo owamanqamu khona eNational Stadium eGoli.
Ngemuva kokudlala owokuvula kule nkundla iBafana Bafana izobe isithuthela eThekwini, lapho izodlala khona ne-Angola ngoJanuwari 23 eMoses Mabhida Stadium bese izobhekana neMorocco kuyo le nkundla ngoJanuwari 27.
Uma lidlulela phambili kulo mqhudelwano lizodlala ama-quarterfinal ne-semi final khona eThekwini.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Ukwesaba ngendlu eqhekekayoComment on this story
BONISWA MOHALE
UHLALELE ovalelweni lokuthi ingase idilike noma yinini indlu yawo yomxhaso umndeni wakwa-Ntenza eMount Moriah, eThekwini.
Indlu ehlala lo mndeni iqhekeke kusukela ezindongeni, isisekelo sayo ngisho nasemawindini. Ngokusho kukaNksz Nonhlanhla Ntenza (38) indlu yakhe iqale ukuqhekeka ngo-Januwari ka-2011 ineminke-nke ngisho phansi odongeni. Uthe walubika lolu daba kwase kubuya inkontileka eyayakha izolungisa.
“Bafike bafaka usimende bangitshela ukuthi yilokhu kuphela abangakwenza. Kube sekufika unjiniyela owangitshela ukuthi le ndlu yakhiwe endaweni engafanele yingakho iqhekeka ngoba umhlaba awufanele. Ngatshelwa ukuthi ngizokwakhelwa kwenye indawo kodwa namanje angikaboni lutho,” kusho uNksz Ntenza.
Uthe akazi ukuthi enze njani ngoba ngisho ezama ukuphesha izindonga ngosimende kunhlanga zimuka nomoya, izindonga ziyaqhubeka nokuqhekeka.
“Uma lina sivele singazi ukuthi senzenjani nezingane ngoba le ndlu ingawa noma yinini. Angisazi ukuthi ngenze njani ngoba udaba lwami selokhu ngalubika kusukela ngoJanuwari 2011 kodwa namanje lutho umnyakazo,” kuchaza ngokukhathazeka uNksz Ntenza.
Uthe usesabela izingane zakhe ukuthi zizopitshizwa wudonga ngoba uma kuna isimo siba sibi noma kunomoya bayethuka ngoba uqhekeko luyanda.
UMnuz Thabo Mofokeng obhekelele ezokuxhumana kuMasipala weTheku uthe ihhovisi likaMnuz Nigel Gumede oyiNhloko yoPhiko lwezezindlu kuMasipala weTheku belungazi ngalolu daba.
Ucele ukuba umndeni wakwaNtenza uxhumane naboPhiko loMnyango wezezindlu ukuze bezothumela abantu abazoyohlola umonakalo bese besiza lo mndeni.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kuqhunyiswe ngebomu eSomalia
2012-04-17 10:27
Mogadishu- Idelakufa libulale isosha edolobheni laseSomali iBaidoa
ngoLwesibili, ngesikhathi liqhumisa ibhomu ebeliyigqokile lizama
ukungena ebhilidini likahulumeni lezokuvikela, kusho izikhulu.
"Isosha libe selimisa idelakufa, kwathi ngesikhathi
lisazama ukumsesha, lavele laziqhumisa," kusho uMohamed Samow, oyisikhulu
kwezokuvikela.
"Idelakufa lishonele lapho, isosha, ebelilimele kakhulu
lona lishonele esibhedlela", kusho isikhulu.
Amasosha ase-Ethiopia alwa namasosha kahulumeni waseSomalia
athatha indawo yaseBaidoa ngoFebhuwari.
Okwamanje alikho iqembu eseliphumele obala lavuma ukuthi
lenze lesi senzo sangoLwesibili.
Ngasekuqaleni kwenyanga, kwaqhuma ibhomu emakethe eyabulala
cishe abantu abangu-11 yalimazi abaningi, iqembu iShebab lathi ilona
elihlaselile.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).


text:
Akukaboshwa muntu ngolwaseHarmony
2012-11-23 08:30
Johannesburg - Amaphoyisa aseGauteng athi asathungatha ababulali babavukuzi ababili emayini yaseHarmony, iKusasalethu ngaseCarletonville.
"Akukaboshwa muntu, kodwa isimo sisazinzile okwamanje," kusho okhulumela amaphoyisa uLieutenant Colonel Katlego Mogale.
Kubulawe abantu ababili kulesi sigameko kwalimala oyedwa.
Umvukuzi uSithembile Nqulo ngoLwesine uthe lokhu kuhlasela kungenxa yokubhekana ngeziqu zamehlo kwamalungu e-Association of
Mineworkers and Construction Union (Amcu) neNational Union of
Mineworkers (NUM).
"Amalungu e-Amcu abesendleleni eya emhlanganweni wamasonto onke ngesikhathi isigejana seNUM sithi abajoyine inyunyana yabo. Kuthe kusenjalo sezwa ukuqhuma kwesibhamu."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kuzophenywa uMthethwa ngesikhalo se-AfriForumComment on this story
UMVIKELI woMphakathi, u-Advocate Thuli Madonsela, uzophenya uNgqongqoshe wamaPhoyisa, uMnuz Nathi Mthethwa (osesithombeni), ngokusebenzisa budedengu amandla anikwe wona ngokwesikhundla sakhe.
Isikhulu esiphezulu se-AfriForum, uMnuz Ernst Roets, sithe lokhu sekuqinisekisiwe encwadini abanayo.
“Incwadi siyithole njengempendulo esikhalweni esisifake njenge-AfriForum ngoMthethwa ngoJanuwari. Sikhala ngendlela uMthethwa asingatha ngayo udaba lwemashi eyayilwa nokubulawa kwabalimi eyayingoDisemba 1, 2012,” kusho uRoets esitatimendeni asithumelele abezindaba.
Uthe uMthethwa wathatha leyo mashi njengengekho emthethweni yize babefeze konke okwakumele kwenziwe uma kuzokuba nemashi.
URoets uthe ngaleso sikhathi babethole incwadi yasenkantolo eNkulu yasePitoli ebavumela ukuba imashi iqhubeke.
“UNgqongqoshe wayishaya indiva incwadi yenkantolo waqhubeka nokuthatha imashi njengengekho emthethweni,” kusho uRoets.
Uqhube wathi: “Kuleyo mashi kwakungatshalwanga maphoyisa lapho kwakumashelwa khona ePitoli ukuqinisekisa ukuthi zonke izinto zihamba ngononina nababhikishi baphephile. Amaphoyisa ayekhona ethuka nje ezithela emashini, ayengajutshiwe ukuba azoqapha isimo futhi ayengazi lutho ngemashi.”
Uthe uMthethwa wazama ukunqanda ukuba le mashi ibe khona futhi nomkhulumeli wakhe uMthethwa wakucacisa ngokusobala ngesikhathi bekhuluma ocingweni ukuthi akumele balindele ukuba nomhlangano noNgqongqoshe uma kuwukuthi bafuna ukukhuluma ngemashi.
Okhulumela u-Adv Madonsela, uNksz Kgalalelo Masibi, ukuqinisekisile ukuthi u-Adv Madonsela uyalubheka lolu daba. Akazange akhiphe eminye imininingwane ngalo. – Sapa
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
UXingwana uchitha isigwebo sentambo
2013-02-13 10:02
Bredasdorp - UNgqongqoshe woMnyango wezabesiFazane, iziNgane kanjalo nabaphila nokuKhubazeka, uLulu Xongwana, uthi kumele kuqalwe izinkantolo ezizobhekana ngqo namacala okuhlukumeza izingane nabantu besifazane.
Ungqongqoshe usho kanjena ekhuluma eNkantolo yeMantshi yaseBredasdorp, ngoLwesibili, ngesikhathi kuvela ngaphambi kwenkantolo abasolwa ecaleni lokudlwengulwa nokubulawa ngesihluku kuka-Anene Booysen, 17.
UXingwana ukuchithile ukubuyiswa kwesigwebo sentambo, abantu abaningi abakhale ngokuthi kumele sibuyiswe, sitholwe ngabahlukumezi nababulali.
“Isigwebo sentambo siphambene nezimiso zethu ngamalungelo abantu, kumele izinkantolo ziqinisekise ukuthi izephulamthetho zithola isigwebo esizifanele."
Ungqonqgoshe uqhubeke wathi kumele iphikiswe ibheyili kubahlukumezi.
"Kuyangixaka nje ukuthi bazifihla ubuso. Yini ngempela abayicashelayo."
UXingwana ucele uhulumeni ukuthi afake imali eningana ukuqinisa ukusebenza kwamaphoyisa kanjalo nasekutheni kuqalwe izinkantolo ezizobhekana namacala okuhlukumeza abantu besifazane nezingane.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Umholi we-ANCYL usazocacisela inkantolo - NPA
2012-09-13 15:21
Durban - Umholi we-ANCYL oboshwe mayelana nokubulala abaholi be-ANC egatsheni elisePort Shepstone akakalivumi ngaphambi kwenkantolo leli cala, kusho iNational
Prosecuting Authority ngoLwesine.
Okhulumela i-NPA uNatasha Ramkisson uthe uSifiso Khumalo uvele eNkantolo yesiFunda ePort Shepstone ngoLwesithathu, kodwa wangalivuma noma aliphike icala.
UKhumalo, 31, uboshwe ngoMsombuluko mayelana nokubulawa kukaBheki Chiliza noDumisani Malunga.
UKhumalo uvele enkantolo nalowo asolwa naye uSamuel Cele, 34.
Bazophinde bavele enkantolo ngoSepthemba 19, kusho uRamkisson .
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA